title: Älä kerro äidille 2

text: Carl Horvath (Peter MacNeill) on hahmo, joka ilmestyy sarjaan toisella tuotantokaudella. Hän on aluksi hieman homovastainen etsivä, joka pääsee ennakkoluuloistaan aloittaessaan suhteen Debbien kanssa.


title: Älä kerro äidille 2

text: Daphne Chanders (Makyla Smith) on Justinin paras ystävä. Ensimmäisellä kaudella hän ja Justin harrastavat seksiä, sillä Daphne haluaa kokea ensimmäisen kertansa jonkun sellaisen kanssa, johon voi todella luottaa.


title: Älä kerro äidille 2

text: Drew Boyd (Matt Battaglia) on amerikkalaisen jalkapallon pelaaja joukkueessa Pittsburgh Ironmen. Hän ilmestyy ensimmäistä kertaa neljännellä tuotantokaudella, jolloin hän on juuri menossa naimisiin kihlattunsa Sierran kanssa. Samoihin aikoihin hän aloittaa myös seksisuhteen Emmettiin, mikä kuitenkin päättyy jälkimmäisen ollessa tyytymätön siihen, että Drew piilottelee häntä eikä suostu kertomaan totuutta vaimolleen. Drew on visusti kaapissa eikä halua myöntää edes itselleen olevansa homo. Hän ilmestyy uudelleen kuvaan viidennellä tuotantokaudella.


title: Älä kerro äidille 2

text: David Cameron (Chris Potter) on kiropraktikko, joka seurustelee Michaelin kanssa ensimmäisellä tuotantokaudella. Hän on sivistynyt ja hieman ylikontrolloiva mies, jonka Brian yrittää kaikin tavoin savustaa ulos maisemista. Entisestä avioliitostaan Davidilla on poika nimeltä Hank, joka asuu äitinsä ja isäpuolensa kanssa Oregonissa.


title: Älä kerro äidille 2

text: Cynthia (Stephanie Moore) on Brianin luotettu sihteeri.


title: Älä kerro äidille 2

text: Dusty (Rae Ellen Bodie) on Melanien ja Lindsayn ystävä ja pääasiallinen lapsenvahti, joka on yksi viidennen kauden terrori-iskun kuolonuhreista.


title: Älä kerro äidille 2

text: Leda (Nancy Anne Sakovich) on Melanien ex-tyttöystävä ja hyvä ystävä, joka sekoittaa tämän ja Lindsayn elämää toisella tuotantokaudella.


title: Älä kerro äidille 2

text: Loretta Pye (Rosie O'Donnell) on väkivaltaisesta miehestään eroava lesbo, joka ihastuu Debbieen viidennellä tuotantokaudella.


title: Älä kerro äidille 2

text: Jim Stockwell (David Gianopoulous) on kolmannella tuotantokaudella esiintyvä Pittsburghin pormestariehdokas. Hän on homofoobikko, mutta bisnesmies Brian työskentelee tästä huolimatta hänen kampanjapäällikkönään.


title: Älä kerro äidille 2

text: Tracy (Lindsey Connell) on Michaelin työtoveri, joka on tähän ensimmäisellä tuotantokaudella epätoivoisen ihastunut. Hän saa kuitenkin tietää, että kaapissa oleva Michael on homo, ja suuttuu tälle kaiken teeskentelyn ja valehtelun vuoksi.


title: Älä kerro äidille 2

text: Todd (Tom Albrecht) on hahmo, joka ilmestyy ohimennen jokaisen kauden ensimmäisessä jaksossa. Hän harrastaa aina seksiä Babylonin takahuoneessa, jolloin joku päähenkilöistä sattuu paikalle ja käy hänen kanssaan aina saman dialogin: "- Hey Todd, how's it going? - Fine."


title: Älä kerro äidille 2

text: Troy (Lee Rumohr) on ensimmäisellä, toisella ja viidennellä tuotantokaudella esiintyvä hahmo, joka harrastaa Gay Priden kunniaksi säälistä seksiä Tedin kanssa. Viidennellä kaudella hän kuitenkin joutuu itse muuttuneen Tedin sääliseksin ja näin ollen myös koston uhriksi. Ensimmäisellä kaudella Troy ilmestyy vain ohimennen: hän harrastaa seksiä Brianin kanssa saunassa silloin, kun tämän pitäisi olla poikansa Gusin ristiäisissä kastejuhlassa. Hänen nimeään ei mainita vielä tällä kaudella.


title: Älä kerro äidille 2

text: Chris Hobbs (Alec McClure) on Justinin koulutoveri, ja he harrastavat nopeaa seksiä ensimmäisellä tuotantokaudella. Tapauksen jälkeen Chris käyttäytyy todella vihamielisesti Justinia kohtaan ja lyö tätä lopulta pesäpallomailalla päähän ensimmäisen kauden lopussa. Neljännellä tuotantokaudella Justin kostaa uhkaamalla Chrisiä aseella ja pakottaen hänet pyytämään anteeksi.


title: Älä kerro äidille 2

text: Cody Bell (Mitch Morris) on neljännellä tuotantokaudella esiintyvä hahmo, joka perustaa homoja suojelevan ryhmän nimeltä Pink Posse. Hän on hyvin väkivaltakeskeinen ja keräilee aseita opettaen myös Justinin käyttämään niitä.


title: Älä kerro äidille 2

text: Sam Auerbach (Robin Thomas) on arvostettu ja itsekeskeinen taiteilija, joka harrastaa kertaluontoista seksiä parisuhteessa olevan Lindsayn kanssa neljännellä tuotantokaudella.


title: Älä kerro äidille 2

text: Ethan Gold (Fabrizio Filippo) on lahjakas ja itsetietoinen viulisti, jonka kanssa Justin seurustelee toisella tuotantokaudella. Brianiin kyllästynyt Justin ihastuu Ethanin romanttisuuteen, mutta huomaa myöhemmin, että rehellisyys ja avoimuus ovat suhteessa tärkeämpiä asioita.


title: Älä kerro äidille 2

text: Callie Leeson (Meredith Henderson) on neljännellä ja viidennellä tuotantokaudella esiintyvä Hunterin koulutoveri. He myös seurustelevat neljännellä kaudella, mutta suhde päättyy Callien vanhempien saatua tietää Hunterin HIV-viruksesta.


title: Miss Beazley

text: Miss Beazley (28. lokakuuta 2004 – 17. toukokuuta 2014) oli Yhdysvaltain presidentin George W. Bushin skotlanninterrieri. Valkoisen talon internetsivujen mukaan Bushin perhe antoi Miss Beazleylle lempinimen "Beazley Weazley". Miss Beazley kuoli yhdeksänvuotiaana lymfoomaan. Busheilla oli myös toinen skotlanninterrieri, Barney, joka kuoli vuonna 2013 samaan sairauteen.


title: Raistlin Majere

text: Raistlin Majere on Margaret Weisin ja Tracy Hickmanin luomassa Dragonlance-kirjasarjassa esiintyvä fiktiivinen hahmo, joka esiintyy muun muassa Kronikat-trilogiassa ("Syyshämärän Lohikäärmeet", "Talviyön Lohikäärmeet" ja "Kevätaamun Lohikäärmeet"). Hän on pääosassa "Raistlinin Kronikat" ja "Legendat" -sarjoissa.


title: Raistlin Majere

text: Raistlin Majere on Margaret Weisin ja Tracy Hickmanin keksimä hahmo, jota he käyttivät "Dungeons and Dragons" -fantasiamaailmaan sijoittuvassa roolipelissä. Myöhemmin Raistlinista tuli keskeinen hahmo Weisin ja Hickmanin Dragonlance-saagassa.


title: Raistlin Majere

text: Kirjassa "Hengen miekka" kerrotaan Raistlin Majeren syntyneen ja kasvaneen Abanasinian Laaksossa. Hän oli jo lapsena vallanhaluinen ja älykäs, mutta oli syntynyt heikoksi ja sairaaksi. Hänen kaksosveljensä Caramon Majere oli sen sijaan syntynyt terveeksi ja vahvaksi. Lisäksi kaksosilla on isosiskopuoli Kitiara Uth-Matar, jonka kanssa heillä on sama äiti, Rosamun. Raistlin aloittaa velhokoulutuksensa 6-vuotiaana arkkivelho Antimodeen suojattina.


title: Raistlin Majere

text: Raistlinin ja Caramonin vanhemmat kuolevat heidän ollessa vasta 17-vuotiaita. Samaan aikaan he ystävystyvät Tanis Puolhaltian, Tasslehoff Takiaisjalan ja Flint Tulivasaran kanssa, joidan mukana he kokevat ensimmäiset seikkailunsa. Erään sellaisen matkan aikana Raistlin löytää vanhempiensa kuolemasta epäsuorasti vastuussa olevan naisen ja todistaa hänet huijariksi. Tapauksen aikana hän vastoin sääntöjä käytti mahtavaa loitsua, jota ei hänen tasoisen velhon ollut sallittua lausua. Hän sai pian tapauksen jälkeen kutsun Kokeeseen Korkeimman Taikuuden Torniin.


title: Raistlin Majere

text: Wayrethin Korkeimman Taikuuden Tornissa Raistlin Majere suorittaa Kokeen, jonka aikana hän tekee sopimuksen mustakaapuisen velhon Fistandantiluksen kanssa ja tappaa veljensä Caramonin illuusion, koska luuli, että hänkin osaa taikoa. Wayrethin tornin päämies Par-Salian rankaisee Raistlinin tiimalasisilmillä, joilla hän näkee kaikki asiat niin kuin aika niihin vaikuttaa, eli kuolevana. Hyvitykseksi siitä Par-Salian antaa hänelle mahtavan Magiuksen sauvan. Kokeen jälkeen hänellä on entistä huonompi kunto, äkillisesti harmaantuneet hiukset, sekä kullanhohtoinen iho. Hän ei muista mitään sotkeutumisestaan Fistandantilukseen ja ryhtyy kantamaan punaista Lunitarin kaapua.


title: Raistlin Majere

text: Dragonlancen Kronikat-trilogiassa ("Syyshämärän lohikäärmeet", "Talviyön lohikäärmeet" ja "Kevätaamun lohikäärmeet") Raistlin ja Caramon Majere ovat mukana muiden Peitsen sankarien kanssa taistelemassa pahuutta vastaan. "Kevätaamun lohikäärmeiden" aikana Raistlin erkanee ystävistään lohikäärmekristallin avulla ja Fistandantiluksen kanssa tehdyn sopimuksen mukaan ryhtyy kantamaan mustaa Nuitarin kaapua. Pahuudestaan huolimatta hänellä on trilogian lopussa merkittävä rooli muiden Peitsen sankarien hengen pelastamisessa sekä pimeyden armeijan kukistamisessa.


title: Raistlin Majere

text: Peitsen sodan jälkeen hän vetäytyy Palanthasin Korkeimman Taikuuden Torniin.


title: Raistlin Majere

text: Dragonlancen legendat -trilogiassa ("Kaksosten aika, Kaksosten sota, Kaksosten koetus") Raistlinin suunnitelmiin kuuluu astua Syvyyteen ja haastaa itse Pimeyden Kuningatar Takhisis, pahuuden ja pahojen lohikäärmeiden jumalatar, ja tulla itse tämän paikalle jumalaksi. Toteuttaakseen tämän Raistlin löytää Paladinen vihityn, Crysanian, jonka avulla hän voi aukaista portin Syvyyteen. Caramon ja Kronikoista tuttu kentti Tasslehoff Takiaisjalka lähtevät estämään häntä ja onnistuvat siinä. Caramon saa Raistlinin tajuamaan, että hänen tulemisensa jumalaksi aiheuttaisi koko maailman tuhon johtuen hänen kyltymättömästä vallanhalustaan. Raistlin peruu suunnitelmansa jumalaksi tulosta ja aikoo lähteä Syvyydestä Caramonin ja Crysanian kanssa. Takhisis kuitenkin estää heitä ja viimeisillä voimillaan Raistlin sulkee Syvyyden portit kuningataren nenän edestä pelastaen näin koko maailman, mutta jääden itse Syvyyteen.


title: Raistlin Majere

text: Vuosien ajan yleinen käsitys on, että Raistlin Majere on kuollut, kunnes Caramonin ainut elossa oleva poika Palin Majere, valkokaapuinen velho, löytää hänet jouduttuaan vahingossa Syvyyteen Palanthasin Korkeimman taikuuden tornin Raistlinin labratoriossa olevan peilin/portin kautta Kronikoiden neljännessä osassa, "Kesätulen lohikäärmeet". Palin vahingoittuu Syvyydessä puolitätinsä Kitiaran vihaisen haamun terästä ja Raistlinin on autettava häntä palaamaan maailmaan. Kannettuaan Palinin takaisin entiseen laboratorioonsa Raistlin yrittää palata takaisin Syvyyteen, mutta Pimeyden kuningatar ei päästä häntä, samalla Raistlin huomaa, että häneltä on viety hänen taikavoimansa. Pienen pohdiskelun jälkeen hän päättää auttaa sodassa Kaaosta vastaan. Kaaoksen kukistuttua Raistlin palaa takaisin Syvyyteen.


title: Raistlin Majere

text: Ruotsalainen metalliyhtye Lake of Tears on tehnyt Raistlinista kappaleen "Raistlin and the Rose", joka löytyy albumilta "A Crimson Cosmos". Kappaleen sanoitukset kertovat muun muassa Crysaniasta ja Raistlinin suhteesta häneen.


title: Raistlin Majere

text: Myös saksalainen Blind Guardian on tehnyt Raistlin-aiheisen kappaleen nimeltä "The Soulforged", joka on julkaistu albumilla "A Night at the Opera".


title: Raistlin Majere

text: Kronikoiden "Syyshämärän lohikäärmeet" -kirjan pohjalta tehdyssä elokuvassa "" Raistlinia ääninäyttelee Kiefer Sutherland.


title: Luettelo Formula 1 -sarjan voittoennätyksistä

text: Tämä on luettelo eniten Formula 1 -sarjan Grand Prix -kilpailuja voittaneista kuljettajista, kansallisuuksista, rengasmerkeistä sekä valmistajista. Yhteensä 106 kuljettajaa on voittanut vähintään yhden Grand Prix'n. Heikki Kovalaisesta tuli vuoden 2008 Unkarin GP:n jälkeen 100. osakilpailuvoittaja. Nuorin osakilpailuvoittaja on Max Verstappen, joka ajoi kaudella voittoon Espanjan osakilpailussa (hän oli 18 vuoden ja 227 päivän ikäinen). Vanhin osakilpailuvoittaja on Luigi Fagioli, joka ajoi jaetulla autolla voittoon kaudella Ranskan osakilpailussa (hän oli 53 vuoden ja 22 päivän ikäinen). Vihreä tausta tarkoittaa nykyään mukana olevaa kuljettajaa/tallia. Tiedot on päivitetty Abu Dhabin GP 2018 jälkeen.


title: Agrico Holland

text: Agrico Holland on alankomaalainen siemenperunan jalostaja ja -tuottaja. Sen jäseninä ovat 1 300 alankomaalaista erikoistunutta perunanviljelijää, ja sen piirissä tuotetaan vuosittain miljardi kiloa perunoita. Tutkimusta suorittaa yritysryhmässä Agrico Research Bantissa. Yritysryhmällä on koeviljelmiä Alankomaissa ja ulkomailla. Pakkaamona yritysryhmässä toimii Leo de Kock BV Purmerendissa.


title: Agrico Holland

text: Yrityksellä on omia myyntiyhtiöitä Italiassa, Kanadassa, Ranskassa, Unkarissa, Tšekissä, Yhdistyneessä kuningaskunnassa. Lisäksi se harjoittaa edustajien välityksellä vienti myös moniin muihin maihin, mm. Ukrainaan.


title: Agrico Holland

text: Suomessa Agrico Hollandin siemenperunoita edustaa Ravintoraisio (Kardal- ja Saturna-lajikkeet) ja Maatalouskesko (Fontane-lajike).


title: Child in Time

text: Child in Time on englantilaisen rockyhtyeen Deep Purplen progressiivinen kappale. Koko yhtyeen kirjoittamaksi merkitty kappale tehtiin 1969, ja se julkaistiin ensi kerran yhtyeen neljännellä studioalbumilla "Deep Purple in Rock" vuonna 1970. Yhtye oli kuitenkin esittänyt kappaletta konserteissa jo aiemmin.


title: Child in Time

text: ”Child in Time” on yhtyeen pisimpiä kappaleita ja se kestää yli kymmenen minuuttia. Kylmästä sodasta kertova kappale on kuuluisa varsinkin laulaja Ian Gillanin poikkeuksellisen korkeasta ylärekisteristä ja Ritchie Blackmoren mahtipontisista kitarasooloista. Kappaleen sävellys on osin plagiaatti It's a Beautiful Dayn ”Bombay Callingista”.


title: Child in Time

text: Deep Purplen toinen kokoonpano (Mark II) syntyi basisti Roger Gloverin ja laulaja Ian Gillanin liityttyä yhtyeeseen kesällä 1969. ”Child in Time” oli ensimmäisiä uuden kokoonpanon kappaleita yhdessä ”Speed Kingin” kanssa ja selvästi yhtyeen aiempaa tyyliä raskaampi.


title: Child in Time

text: ”Child in Time” syntyi kosketinsoittaja Jon Lordin tapaillessa It's a Beautiful Dayn tuolloin uutta kappaletta ”Bombay Calling”. Muu orkesteri yhtyi Lordin soittoon ja muutteli kappaletta sieltä täältä. Pääriffi säilyi kuitenkin samana, vaikka I'ts a Beautiful Dayn versio olikin paljon nopeampi ja riffi soitettiin siinä jousisoittimilla. Gillan lauloi ydinsodasta kertovan sanoituksen spontaanisti: meneillään ollut kylmä sota ja sen tuoma uhka inspiroi häntä, joten sodanvastaisen kappaleen sanat syntyivät helposti.


title: Child in Time

text: Kaikki jäsenet pitivät lopputulosta onnistuneena ja kokoonpanon aloitettua konsertointi heinäkuussa myös tämä kappale otettiin mukaan soittolistalle. Keikoilla kappale hioutui valmiiksi. Kappale esitettiin myös "Concerto for Group and Orchestran" ensiesityksessä 1969, jolloin Deep Purple esitti kolmen kappaleen setin ennen kuin yhtye yhdessä sinfoniaorkesterin kanssa soitti itse konserton. Kappaletta ei kuitenkaan vielä julkaistu "Concerton" konserttitallenteella, vaan ainoastaan konsertto itse. ”Child in Timesta” tuli kuitenkin Purplen konserttien vakionumero, ja se julkaistiin ensimmäisen kerran vuonna 1970 Deep Purplen neljännellä studioalbumilla "Deep Purple in Rock".


title: Child in Time

text: Kappale alkaa Jon Lordin rauhallisella Hammond-urkujen soitolla, johon pian liittyvät mukaan Ritchie Blackmore kitaroineen ja Roger Glover bassoineen. Rumpali Ian Paice soittaa myös mukana, mutta aloittaa varsinaisen rumpukompin vasta, kun ensimmäinen säkeistö päättyy ja laulaja Ian Gillan aloittaa korkeat kirkaisut falsetissa. Gillan alkaa kirkua vähä vähältä voimakkaammin ja säröisemmin, ja samalla soitto kehittyy taustalla raskaammaksi. Seuraa Blackmoren pitkä blues-vaikutteinen kitarasoolo, jonka aikana tempo välillä nopeutuu.


title: Child in Time

text: Soolon jälkeen kappale alkaa alusta ja etenee samoin kuin ensimmäisellä puoliskolla: Gillan laulaa saman säkeistön uudelleen, mitä seuraa jälleen kiihtyvää falsettilaulua. Uutta soolo-osuutta ei kuitenkaan enää tule, vaan viimeisten kirkaisujen jälkeen kappale loppuu kaoottisiin riitasointuihin.


title: Child in Time

text: Kappaleesta on tullut yksi koko 1970-luvun tunnetuimmista, ja se on noussut Deep Purplen arvostetuimpien teosten joukkoon. Gillanin laulusuoritusta on kutsuttu hänen parhaakseen, ja myös Blackmoren kitarasoolo on saanut runsaasti kehuja. Kappaleen suosiota lisäsi sen sodanvastaisen sanoman sopiminen aikakautensa tunnelmiin. Radio Free Europen soiton ansiosta kappale sai mainetta myös rautaesiripun takana.


title: Hurrikaani Anita

text: Hurrikaani Anita oli vuoden 1977 muuten vaisun hurrikaanikauden voimakkain hurrikaani. Se kehittyi myöhään ollakseen kauden ensimmäinen hurrikaani, ja saavutti Saffir-Simpsonin asteikolla ylimmän tason viisi. Se surmasi kymmenen ihmistä ja aiheutti viidenkymmenen miljoonan senaikaisen Yhdysvaltain dollarin aineelliset tuhot.


title: Hurrikaani Anita

text: Anita sai alkunsa säähäiriöstä, joka kehittyi Afrikan rannikolla 16. elokuuta ja liikkui Atlantin poikki länteen. Karibianmerellä sen liike kääntyi luoteeseen. Se voimistui trooppiseksi myrskyksi elokuun 30. päivän aamuna, ja jo saman vuorokauden kuluessa se saavutti hurrikaanin voiman. Se liikkui Meksikonlahden poikki ja oli rantautuessaan Meksikoon luokassa 4. Anita kulki Jukatanin niemimaan poikki ja jatkoi elämäänsä Tyynenmeren puolella ennen kuin se laantui Kalifornianlahdelle.


title: Hurrikaani Anita

text: Anitan liikerata ennustettiin hyvin, ja Meksikossa evakuoitiin 35 000 ihmistä sen tieltä. Yhdysvalloissa Teksasin ja Louisianan osavaltioissa evakuoitiin 65 000 henkeä, joiden joukossa seitsemän tuhatta jotka haettiin pois Meksikonlahden öljylautoilta. Meksikolaisten sanomalehtien mukaan kymmenen ihmistä sai surmansa tulvissa ja mutavyöryissä.


title: Rebecca Rand Kirshner

text: Rebecca Rand Kirshner on yhdysvaltalainen tv-käsikirjoittaja ja tuottaja, joka tunnetaan parhaiten työstään Joss Whedonin luomassa tv-sarjassa "Buffy, vampyyrintappaja". Hän on professori Robert Kirshnerin tytär ja urheilija William Randin lapsenlapsenlapsi.


title: Rebecca Rand Kirshner

text: Ensimmäinen Kirshnerin käsikirjoittama "Buffy"-jakso oli sarjan viidennen tuotantokauden neljäs jakso "Sekopää". Hän oli mukana sarjassa aina sen viimeiselle tuotantokaudella asti ja kirjoitti "Buffyn" kolmanneksi viimeisen jakson "Hellyyden ehdoilla". Yhteensä Kirshner kirjoitti kahdeksan jaksoa sarjaan. Kirsner on myös työskennellyt televisiosarjoissa "Freaks and Geeks", "Gilmoren tytöt" ja "Las Vegas".


title: Tempelgassen synagoga

text: Tempelgassen synagoga () oli juutalainen synagoga Itävallan pääkaupungin Wienin 2. kaupunginosassa eli Leopoldstadtissa. Se oli rakennettu vuosina 1854–1858 itävaltalaisen arkkitehdin Ludwig Försterin piirustusten perusteella. Synagogassa oli istumapaikat yli 2 000 ihmiselle, ja se oli Wienin suurin synagoga. Kristalliyönä, 10. marraskuuta 1938 synagoga tuhottiin täysin. Nykyisin paikalla on heprean- ja saksankielinen muistolaatta.


title: Hurrikaani Juan

text: Hurrikaani Juan oli vuoden 2003 Atlantin hurrikaanikauden kuudes hurrikaani. Se pyyhkäisi Kanadan Atlantin rannikon yli syyskuun lopussa 2003. Suurimmat tuhot se aiheitti Prinssi Edwardin saarella ja Nova Scotian keskiosissa. Kahdeksan henkeä sai surmansa sen kourissa: kaksi jäi kaatuvien puiden alle, kaksi hukkui merellä kalastusaluksessa. kolme menehtyi tulipalossa ja kahdeksas joutui onnettomuuteen pelastustöiden aikana.


title: Hurrikaani Juan

text: Juan muodostui Bermudalla ja liikkui lähes suoraan pohjoiseen. Voimakkaimmillaan se oli viisiportaisella Saffirin-Simpsonin hurrikaaniasteikolla 2. luokan hurrikaani.


title: Lasso

text: Lasso (espanjaa: "el lazo"; suomeksi suopunki) on köysi jonka päähän on tehty kiristettävä silmukka. Lassoa käytetään yleisesti lehmien tai härkien kiinniottoon. Lasso heitetään härän sarviin jolloin silmukka tarttuu ja kiristyy kun sitä vedetään. Lasso on yleisesti käytössä karjapaimenilla ja härkärodeoilla.


title: Eino Raita

text:
Eino Alfred Raita (s. 2. toukokuuta 1903 Maaria – 27. helmikuuta 1970 Helsinki) oli suomalainen teatteriohjaaja, johtaja ja näyttelijä.
Raita muistetaan Turun kaupunginteatterin näyttelijänä ja Turun Kesäteatterin Putkinotko-esityksen Aapeli Muttisena. Hän toimi paljon teattereissa ja teki paljon erilaisia teatteritöitä. Hän näytteli myös pitkään Porin Teatterissa. Hän johti ja ohjasi monia teattereita, etenkin Turun Työväen Teatteria.


title: Eino Raita

text: Raidan ainoa elokuvarooli oli Mikko Niskasen elokuvassa Pojat, missä Raita esittää Kainuun rautatieläistä. Hänen vaimonsa Valli Raita (os. "Vuorinen") oli myös näyttelijä, kuten myös pariskunnan tytär Marjatta Raita, joka tuli tunnetuksi Uuno Turhapuro -elokuvista.


title: Eino Raita

text: Eino Raita palkittiin Pro Finlandialla vuonna 1957. Hän kuoli Helsingissä 66-vuotiaana vuonna 1970.


title: Hugo Laukkanen

text: Hugo Laukkanen (14. huhtikuuta 1912 Räisälä – 28. heinäkuuta 1974 Helsinki) oli suomalainen vääpeli jolle myönnettiin Mannerheim-risti 9. elokuuta 1942 numero 77. Hän oli työnjohtajana Helsingissä Valtion rautateillä. Hänet on haudattu Maunulan uurnalehtoon (kortteli 2, linja 5, hauta 138).


title: Hugo Laukkanen

text: 5. heinäkuuta 1941 Mustallalammella vääpeli Laukkanen henkilökohtaista esimerkkiä ja urhoollisuutta näyttäen karkotti ja suurimmaksi osaksi tuhosi joukkueellaan kk:lla ja tyk.tulenjohtajalla vahvistetun asemiimme tunkeutuneen noin 50-60 miestä käsittävän vihollisosaston.


title: Hugo Laukkanen

text: 10. heinäkuuta 1941 hyökkäyksessä Luukkolan aukealla hän henkilökohtaisesti ensimmäisenä joukkueensa edessä ylitti vahvasti miinoitetun murroksen sekä tunkeutui vihollisen lujasti varustamiin asemiin aloittaen vyörytyksen. Tässä tehtävässä hän henkilökohtaisesti kasapanoksen ja käsikranaatein tuhosi kaksi hirsillä ja kivillä vahvistettua asemaa.


title: Hugo Laukkanen

text: 16. heinäkuuta 1941 hyökkäyksessä hän suoritti joukkueellaan ankarasta vihollistulesta huolimatta saartoliikkeen vihollisen sivustaan ja pääsi tulipesäkkeitä täynnä olevan kivinavetan luo,josta hän henkilökohtaisesti kasapanoksilla tuhosi ensimmäiset pesäkkeet aukaisten täten tien joukkueelleen. Tästä oli seurauksena navetan ja koko kukkulan valtaaminen.


title: Hugo Laukkanen

text: 24. heinäkuuta 1941 hän otti upseereiden kaaduttua, johtoonsa kaksi joukkuetta. Hyökkäyksen aikana hän näillä joukkueilla tunkeutui ankarassa tulessa vihollisen vahvoihin hirsivarustuksiin tuhoten sisäänmurtokohdassa pahimman pk.pesäkkeen. Tällä teollaan hän aiheutti sen, että sisäänmurto onnistui.


title: Hugo Laukkanen

text: Ylipäällikkö on päivämäärällä 9. elokuuta 1942 nimittänyt Vapaudenristin 2. luokan Mannerheim-ristin ritariksi vääpeli Hugo Laukkasen.


title: Hugo Laukkanen

text: Vääpeli Laukkanen on kaikessa toiminnassaan näyttänyt henkilökohtaista esimerkkiä ja osoittanut esimerkillistä urhoollisuutta. Hyökätessä on hänellä ollut tapana edetä joukkueensa edessä,jolloin hän omalla toiminnallaan on kannustanut miehensä tuloksellisiin tekoihin vihollisen lujia asemia murskattaessa. Hänen vastuualttiuttaan osoittaa muun muassa se, että hän kerran, upseerien kaaduttua, otti johtoonsa taisteluosaston ja vei ne menestykselliseen sisäänmurtoon.


title: Pyhän Johanneksen kirkko (Tukholma)

text: Pyhän Johanneksen kirkko () on tiilinen kirkkorakennus Tukholman Norrmalmin kaupunginosassa.


title: Pyhän Johanneksen kirkko (Tukholma)

text: Paikalla on alun perin sijainnut kirkon sijasta pelkkä hautausmaa, mahdollisesti jo 1200-luvun lopusta alkaen. Hautausmaalle rakennettiin kappeli, joka valmistui vuonna 1651. Uutta kirkko alettiin suunnitella ja rakentaa 1700-luvulla, mutta työt keskeytettiin. 1800-luvun lopussa alettiin taas suunnitella uutta kirkkoa ja järjestettiin kilpailu aiheesta.


title: Pyhän Johanneksen kirkko (Tukholma)

text: Arkkitehti Carl Möllerin suunnittelema uusgoottilainen kirkko rakennettiin 1883–1890. Arkkipiispa Anton Niklas Sundberg vihki kirkon käyttöön 25. toukokuuta 1890 kuningas Oskar II:n läsnä ollessa. Kattomaalaukset ovat Agi Lindegrenin käsialaa. Kirkon yhteydessä oleva puinen kellotapuli on jo vuodelta 1692.


title: Ajopuuteoria

text: Ajopuuteoria on suomalaiseen historiankirjoitukseen kuuluva teoria, jonka mukaan Suomi ajautui ajopuun tavoin, omasta tahdostaan riippumatta, natsi-Saksan kanssasotijaksi jatkosodassa. Teoria pyrki kiistämään suomalaisten sotasyyllisyyden.


title: Ajopuuteoria

text: Ensimmäiset ajatukset Suomen ajautumisesta jatkosotaan esitti sotasyyllisyysprosessia varten 1945 perustettu Hornborgin komitea, joka loppuraportissaan arvosteli Suomen poliittista johtoa passiiviudesta ja fatalismista. Myös varsinaisessa sotasyyllisyysoikeudenkäynnissä 1945–1946 syytettyjen puolustus perustui tuottamuksellisuuteen, eli syytetyt eivät itse olleet aktiivisia toimijoita sodan syttymisen ja jatkumisen suhteen.


title: Ajopuuteoria

text: Historioitsija, professori Arvi Korhonen julkaisi jo 1948 nimettömänä professori John Wuorisen toimittamana teoksen "Finland in the World War II", jossa hän tulkitsee Suomen toimineen ainoastaan länsimaisen yhteiskunnan puolustajana kommunismia vastaan, ja kielsi kaiken yhteistoiminnan Saksan kanssa. Sodan aikana Saksan lähettiläänä Suomessa ollut Wipert von Blücher kirjoitti vuonna 1950 muistelmissaan Suomen tuolloin olleen suurvaltojen puristuksessa kokonaan ilman mahdollisuuksia omiin poliittisiin ratkaisuihin.. Muistelmissaan Blücher käytti ajopuuvertausta Suomen tilannetta kuvatessaan: ”"Suurvaltojen valtataistelussa pikkuvaltioiden vapaalla omalla päätösvallalla on kovin suppeat rajat. Suomi tempautui suurpolitiikan pyörteisiin niin kuin vuolas Suomen joki tempaa mukaansa ajopuun."”.


title: Ajopuuteoria

text: Myös vastakkaisia näkemyksiä esiintyi, ja 1957 yhdysvaltalainen Charles Leonard Lundin julkaisi teoksen "Finland in the Second World War", missä hän korosti suomalaisten aktiivisuutta ja syyllisyyttä sotaan. Teos sisälsi kuitenkin runsaasti asiavirheitä, mikä sai Arvi Korhosen tarttumaan uudelleen kynään ja esittämään vuonna 1961 Suomen suurpolitiikan viattomana uhrina tutkimuksessaan "Barbarossasuunnitelma ja Suomi". Korhonen tukeutui Blücheriin ja muotoili ajopuuteorian, jonka mukaan Suomi joutui äkillisesti ja yllättäen mukaan suursotaan.


title: Ajopuuteoria

text: Teoria oli suosittu suomalaisessa historiankirjoituksessa sodan jälkeen, mutta sittemmin on osoitettu, ettei se vastaa todellista historian kulkua, koska lähentyminen oli tapahtunut tietoisen valinnan tuloksena. Ajopuuteorian kumosivat jo 1960-luvulla ulkomaalaiset tutkijat, etupäässä Hans Petter Krosby Yhdysvalloista ja englantilainen Anthony F. Upton. Suomalaisia historioitsijoita ohjasi 1960-luvun loppupuolelle asti ”kirjallinen asevelvollisuus”, joka tutkimuksessa ohitti objektiivisuuden vaatimuksen.


title: Ajopuuteoria

text: Suomalaisetkin tutkijat myönsivät 1970-luvun lopulle tultaessa ajopuuteorian periaatteessa vääräksi. Yleinen mielipide ja porvarillinen Suomi oli kuitenkin haluton hylkäämään teoriaa. Esimerkiksi presidentti Kekkonen sai vastaansa valtaosan maan porvarillisesta sanomalehdistöstä yhtyessään Krosbyn esittämiin teeseihin välirauhan 30-vuotisjuhlassa. Saman vuoden (1974) lopulla "Suomen Sosialidemokraatin" pakinoitsija, SDP:n oikeaan laitaan lukeutunut Simo Juntunen (Simppa) arvosteli sotaveteraaneille pitämässään puheessa ajopuuteorian hylkäämiseen viitaten Kekkosen näkemyksiä: ”"En tiedä, ovatko presidentin yritykset kirjoittaa uudelleen Suomen historiaa masentavia vai säälittäviä. −−−. Vai maksammeko öljylaskumme myymällä historiaamme."” Kekkonen suuttui Juntusen puheesta ja lähetti päätoimittaja Aimo Kairamolle ”myllykirjeen”, jonka perusteella Juntunen erotettiin lehdestä. Lopullisesti ajopuuteorian romutti Mauno Jokipiin vuonna 1988 julkaistu tutkimus "Jatkosodan synty", jossa Jokipii osoitti Suomen ryhtyneen jatkosotaan omasta halustaan. Motiivina oli ollut muun muassa halu päästä eroon Neuvostoliiton jatkuvasta painostuksesta Suomea kohtaan.


title: Ajopuuteoria

text: Ajopuuteorian pohjalta kehittyi 1960-luvulla koskiveneteoria, jonka vaikutusvaltaisimpiin tukijoihin kuului Eino Jutikkala. Teorian mukaan Suomen lähentyminen natsi-Saksaan ja sitoutuminen sen hyökkäykseen Neuvostoliittoon oli tietoista, mutta kuitenkin sidoksissa olosuhteisiin. Ruotsia ei saatu turvaamaan Suomea Neuvostoliiton painostukselta ja nykylähteiden mukaan aiheellinen pelko Neuvostoliiton uudesta hyökkäyksestä Suomeen johdatteli Saksan syliin. Teoria oli ikään kuin tarkistettu ja pehmennetty versio ajopuuteoriasta.


title: Ajopuuteoria

text: Ohto Mannisen teos "Miten Suomi valloitetaan" (2008) valottaa tilannetta jatkosodan alla myös pääosin salattujen Venäjän arkistolähteiden pohjalta. Kirjassa Manninen toteaa Neuvostoliiton laatineen yksityiskohtaiset operatiiviset suunnitelmat Suomen miehittämiseksi vuonna 1940 kahdessa mahdollisessa tilanteessa: Suomi on yksin tai yhdessä Saksan kanssa. Suunnitelmat johtivat myös joukkojen keskityksiin ja sodan aloittanut ilmahyökkäys Suomeen 25.6. ei ollut Mannisen mukaan defensiivinen vaan operatiivisiin suunnitelmiin perustuva oman hyökkäystoiminnan aloitus .


title: Ajopuuteoria

text: Koskiveneteoria on nykyisin kaikkein suosituin selitysmalli jatkosodan synnystä. Tosin siinäkin on olemassa kaksi koulukuntaa: Mauno Jokipiin esittämä käsitys, että Suomi hakeutui Saksan suuntaan historiallisten yhteyksien ja pitkäjännitteisen politiikan myötä, ja Ohto Mannisen esittämä käsitys siitä, että Suomi selvitti juurta jaksain kaikki muut vaihtoehdot ennen Saksaan kiinnittymistä.


title: Kaunissaari (Sipoo)

text: Kaunissaari () on noin 2 kilometriä pitkä ja 800 metriä leveä saari Suomenlahdella Sipoossa, noin 22 kilometriä itään Helsingistä. Nykyään saari on Helsingin kaupungin omistama ulkoilualue. Kaunissaaressa yhdistyvät ulkosaariston rajuus ja sisäsaariston rauhallisuus. Saaressa on kallioisia ja kivikkoisia rantoja sekä upeita hietikoita. Alueella on monipuolinen eläin- ja kasvikunta ja hyvät kalastusvedet. Kaunissaaren ulkoilupuisto on perustettu vuonna 1959. Alueen pinta-ala on 100 ha, ja vesialue noin 790 ha.


title: Kaunissaari (Sipoo)

text: Kaunissaaressa on vierasvenesatama, joka sijaitsee eräässä suojaisassa valkamassa saaren itäpuolella. Sataman syvyys on 1,9 metriä ja siinä on 60 venepaikkaa. Kiinnittyminen laituriin on maksullista.


title: Kaunissaari (Sipoo)

text:
Telttailu saaressa ei ole sallittua Saunaniemessä, eikä 100 m lähempänä kiinteistöjä. Muuten Kaunissaaressa telttailu ja lomailu on suosittua. Kaunissaaressa on 5 keittokatosta, joiden yhteydessä on vesipiste ja käymälä.
Avotulen teko on muualla kielletty. Saaressa onkiminen on aina sallittua. Muuhun kalastukseen tarvitaan kalastuslupa.
Kaunissaaressa on kaksi hoidettua rantaa. Kaunissaaren uimarannan ja lauttasataman lähellä on kioski, jossa myydään monenlaista pientä, saaressa käy myös kauppalaiva. Kaunissaaressa sijaitsee myös yksinhuoltajaperheiden lomatalo, jossa he voivat yöpyä ja olla vapaasti. Saaressa on myös useiden helsinkiläisten venekerhojen mökkejä. Saaren eteläisellä puolella sijaitsee kesäisin pieni saaren "vakituisten asukkaiden" asuttama telttayhdyskunta.


title: Kaunissaari (Sipoo)

text: Toukokuun puolivälistä syyskuun puoliväliin Kaunissaareen on laivayhteys Vuosaaresta. Matka kestää noin 60 minuuttia.


title: Kaunissaari (Sipoo)

text: Linnoitusupseeri Magnus Otto Nordenberg perusti vuonna 1728 Fageröhön, nykyiseen Kaunissaareen, tuulivoimalla käyneen sahan, joka oli toiminnassa vuoteen 1742 saakka. Yhdessä veljensä Carl Fredrik Nordenbergin (myöhemmin Nordenskiöld) kanssa hän ryhtyi suunnittelemaan saareen suurta teollisuuskeskusta ja samalla markkinapaikkaa, jonne olisi rakennettu muun muassa myllyjä, laivatelakka, kirjansitomo, köydenpunomo ja masuuni sekä suuri satama. Saaresta olisi tullut myös hylkeenpyynnin keskus, ja hylkeistä saatavaa rasvaa olisi käytetty saippuan valmistukseen. Saarelle suunniteltiin ruutukaava, jonka mukaisesti rakennukset aiottiin sijoittaa. Aikomuksena oli myös hankkia kruunulta erivapauksia ja jopa muodostaa saaresta "ulkopoliittisesti neutraali tasavalta", joka olisi Ruotsin ja Venäjän välisten sotien ulkopuolella. Selvinä esikuvina hankkeelle olivat Zaanin teollisuuskeskus Hollannissa ja Alingsåsin teollisuuskeskus Ruotsissa lähellä Göteborgia. Saarta pidettiin sijaintinsakin vuoksi edullisena, koska sieltä olisi voitu toimittaa tavaraa myös Haminan ja Loviisan linnoitustöihin. Suunnitelmaa pidettiin kuitenkin täysin epärealistisena. Helsingin porvarit asettuivat sitä suorastaan vastustamaan, varsinkin kun saaren sahalaitoksesta olisi tullut Helsingin sahojen vaarallinen kilpailija ja pidettiin epäoikeudenmukaisena sitä, että se olisi saanut virallisia erioikeuksia. Suunnitelmat jäivätkin toteutumatta.


title: Akropolis-ralli 2007

text: Akropolis-ralli 2007 oli MM-kauden 2007 kahdeksas ralli ja se ajettiin 31. toukokuuta-3. kesäkuuta Kreikassa, Ateenan ympäristössä. Ralli oli soraralli ja siinä ajettiin 21 erikoiskoetta. Rallin kokonaispituus oli 1 572,33 kilometriä. Erikoiskokeiden yhteispituus oli 334,44 kilometriä ja siirtymäosuuksien pituus 1 237,89 kilometriä.


title: Akropolis-ralli 2007

text: Rallin alkuperäisessä ohjelmassa oli 23 erikoiskoetta mutta kaksi erikoiskoetta jouduttiin perumaan koska Holargosin kaupungissa protestoitiin rallin ympäristövaikutuksista.


title: SPV

text: SPV voi tarkoittaa ainakin seuraavia asioita:


title: Faní Chalkiá

text: Faní Chalkiá (, s. 2. helmikuuta 1979) on kreikkalainen yleisurheilija, joka kilpailee pääasiassa 400 metrin juoksussa sekä 400 metrin aitajuoksussa.


title: Faní Chalkiá

text: Chalkiá osallistui vuonna 1998 Annecyn nuorten MM-kisoihin, joissa hän karsiutui 400 metrin aitojen alkuerissä ajalla 1.02,50. Vuonna 2004 hän juoksi viidenneksi Budapestin sisäratojen MM-kisoissa 400 metrillä ajalla 52,90. Hän voitti samana vuonna 400 metrin aidoissa maansa mestaruuden sekä Euroopan cupin ajalla 54,16. Ateenan olympialaisissa hän voitti olympiakultaa ajalla 52,82. Kauden lopussa hän oli neljäs. Chalkiá voitti 2006 Euroopan cupin ykkösliigassa sekä 400 metrin juoksun ajalla 52,14 että 400 metrin aidat. Hän voitti hopeaa Göteborgin EM-kisoissa 400 metrin aidoissa ja juoksi kauden lopussa 400 metrillä viidenneksi yleisurheilun maailmancupissa ajalla 50,94. Osakan MM-kilpailuissa 2007 hän karsiutui 400 metrin aitajuoksun välierissä.


title: Faní Chalkiá

text: Ennen vuoden 2008 kesäolympialaisia Chalkiá antoi Japanissa positiivisen doping-näytteen, jossa oli merkkejä Methyltrienolone-steroidista. Chalkiá oli 19. kreikkalaisurheilija, joka suljettiin Kreikan olympiajoukkueesta dopingkäryn tai -epäilyn vuoksi. Hänen kilpailukieltonsa varmistui marraskuussa 2008. Chalkiá mukaan hänen doping-kärynsä johtui manipuloidusta dieettivalmisteesta.


title: Faní Chalkiá

text: Chalkiá pitää nimissään Kreikan ennätyksiä sekä 400 metrillä että 400 metrin aidoissa.


title: Tomppa (peruna)

text: Tomppa on suomalainen tärkkelysperunalajike. Sen satoisuus on Hankkijan Tanua ja Saturnaa suurempi.


title: The Dark Ride

text: The Dark Ride on power metal/heavy metal -yhtye Helloweenin yhdeksäs studioalbumi, joka ilmestyi vuonna 2000. Albumilta ilmestyi kaksi singleä, "If I Could Fly" ja "Mr. Torture".


title: Joonas Lepistö

text: Joonas Lepistö (s. 18. maaliskuuta 1982) on MTV3 Uutisten toimittaja ja Essentia-yhtyeen solisti. Lepistö vaikutti 2000-luvulla Tampereen kaupunginvaltuustossa ja Pirkanmaan maakuntavaltuustossa. Hän opiskeli kansainvälistä politiikkaa Tampereen yliopistossa.


title: Joonas Lepistö

text:
Lepistö oli puoluekannaltaan sosiaalidemokraatti. Hänet valittiin Hämeenkyrön kunnanvaltuustoon 18-vuotiaana 56 äänellä vaaleissa 2000. Kunnallisvaaleissa 2004 Tampereelle muuttanut Lepistö sai 506 ääntä ja nousi kaupunginvaltuustoon. Lepistö on myös osallistunut eduskuntavaaleihin Pirkanmaan vaalipiirissä. Vuonna 2003 äänisaalis oli 1 809 ja neljä vuotta myöhemmin 3 770, jolla hän ylsi varaedustajaksi. Vuonna 2011 äänimäärä oli 3 162, jolla hän ei tullut valituksi.
Eurovaaleissa 2004 Lepistö keräsi 3 957 ääntä.


title: Britannian Grand Prix 1992

text: Britannian Grand Prix 1992 oli 525. Formula 1 -osakilpailu. Se ajettiin 12. heinäkuuta 1992 Silverstonessa. Kilpailun voitti jälleen Nigel Mansell. Riccardo Patrese täydensi Williamsin menestystä sijoittumalla toiseksi. Ensimmäisen F1-kilpailun teki Damon Hill. Ferrari-tallille kyseinen GP oli 500.


title: Rk

text: Rk tarkoittaa seuraavia:


title: Hurrikaani Isabel

text: Hurrikaani Isabel oli yhdeksäs nimetty trooppinen myrsky vuoden 2003 Atlantin hurrikaanikaudella ja tuon kauden tuhoisin trooppinen hirmumyrsky. Saffirin-Simpsonin hurrikaaniasteikolla se luokiteltiin korkeimpaan eli 5. luokkaan. Myrsky aiheutti tuhoja Karibialla, Yhdysvaltojen itäosassa sekä Kanadassa. Eniten tuhoja tuli Virginian osavaltiossa, jossa kymmenen ihmistä kuoli myrskyn suoriin ja 22 epäsuoriin vaikutuksiin. Kaikkiaan kuolonuhreja oli 50.


title: On

text: On tarkoittaa muun muassa seuraavia:


title: Oo

text: Oo tarkoittaa seuraavia:


title: Diane Chamberlain

text: Diane Chamberlain (s. 18. maaliskuuta 1950 New Jersey) on amerikkalainen kirjailija. Hän syntyi New Jerseyssä, mutta asuu nykyään Pohjois-Carolinassa. Hän on koulutukseltaan sosiaalityöntekijä ja psykoterapeutti, ja on työskennellyt sekä sairaalassa että omalla yksityisvastaanotolla ennen kokopäiväiseksi kirjailijaksi siirtymistä vuonna 1992.


title: Op

text: OP, op tai op. voi tarkoittaa seuraavia asioita:


title: Ot

text: Ot voi tarkoittaa ainakin seuraavia asioita:


title: Tasapainolajit

text: Tasapainolaji on kappaleen tai systeemin tila, joka ennustaa sen reagoimista ulkopuolisen pakotteen aiheuttamiin muutoksiin. Tasapainolajeja on statiikassa kolme:Kappale on stabiilissa eli vakaassa tasapainossa, jos sen potentiaalienergia kasvaa, kun jokin ulkoinen voima siirtää sen pois tasapainoasemasta. Jos tämä voima lakkaa vaikuttamasta, kappale pyrkii palaamaan tasapainoasemaansa. Esimerkkinä tästä on pallo kuopassa.


title: Tasapainolajit

text: Kappale on labiilissa eli horjuvassa tasapainossa, jos sen potentiaalienergia pienenee sen siirtyessä pois tasapainoasemastaan. Tällöin kappale ei tasapainon horjuttua palaa entiseen asemaansa. Esimerkkinä tästä on pallo katonharjalla.


title: Tasapainolajit

text: Kappale on indifferentissä eli epämääräisessä tasapainossa, jos sen potentiaalienergia ei muutu tasapainoasemasta horjutettaessa. Esimerkkinä tästä on pallo tasaisella pinnalla.


title: Ov

text: Ov tarkoittaa seuraavia:


title: Ludwig Förster

text: Ludwig Christian Friedrich (von) Förster (s. 8. lokakuuta 1797, Ansbach – k. 16. kesäkuuta 1863, Bad Gleichenberg) oli itävaltalainen arkkitehti. Hän opiskeli Münchenissä ja Wienissä. Vuosina 1842–1845 hän toimi Wienin taideakatemiassa professorina.


title: Ceremonial Oath

text: Ceremonial Oath oli ruotsalainen death metal -yhtye. Yhtyeen perusti vuonna 1989 silloinen laulaja ja kitaristi Oscar Dronjak Desecrator-nimellä. Se toimi monilla eri kokoonpanoilla aina vuoteen 1995 asti..


title: John Sulston

text: Sir John Edward Sulston (27. maaliskuuta 1942 – 6. maaliskuuta 2018) oli englantilainen lääketieteilijä ja biokemisti. Hän tutki molekyylibiologiaa ja sai Nobelin lääketieteen palkinnon vuonna 2002 yhdessä Sydney Brennerin ja H. Robert Horvitzin kanssa. Hän tutki erään sukkulamadon ("Caenorhabditis elegans") perimää ja oli keskeisessä roolissa Human Genome Projectissa.


title: Oy

text: Oy tarkoittaa seuraavia:


title: Dohány-kadun synagoga

text: Dohány-kadun synagoga (), tunnetaan myös nimellä Suuri synagoga (), on synagoga Budapestissa, Unkarin pääkaupungissa. Se sijaitsee Pestin vanhalla juutalaisalueella, juuri entisen kaupunginmuurin ulkopuolella Erzsébetvarosissa VII osa-alueella. Juutalaiset asettuivat sinne, koska 1700-luvulla he eivät saaneet asua itse kaupungissa. Synagoga valmistui vuonna 1859, ja sen on suunnitellut wieniläinen arkkitehti Ludwig Förster. Se on maailman toiseksi suurin synagoga, ja sinne mahtuu lähes 3000 ihmistä.Sen sipulikupoleihin päättyvät kaksoistornit nousevat 43 metrin korkeuteen, ja keskilaivan leveys on 12 metriä.


title: Dohány-kadun synagoga

text: Ulkopuolelta synagoga tekee sipulikupoleineen ja kirkkaine väreineen maurilaisen tai bysanttilaisen vaikutuksen, vaikka Budapestin juutalaiset ovatkin lähes yksinomaan eurooppalaisia aškenaseja. Rakennuksessa on myös kristillisen kirkon piirteitä, kuten kaksoistorni ja avoimet lehterit, joten se on melko epätavallinen synagoga.


title: Dohány-kadun synagoga

text: Synagogan urut ovat maailmankuulut, ja se on nykyään tärkeä konserttisali. Sekä Franz Liszt että Camille Saint-Saëns ovat soittaneet urkuja useita kertoja.


title: Dohány-kadun synagoga

text: Alkuperäistä synagogaa pommitti tuhoisin seurauksin antisemitistinen Nuoliristi-järjestö 3. helmikuuta vuonna 1939. Sitä käytettiin myös saksalaisen radion tukikohtana sodan aikana. Synagogan rakentamisen uudelleen mahdollistivat rahalahjoitukset. Tunnettu liikenainen Estée Lauder, jonka vanhemmat olivat unkarilaissyntyisiä juutalaisia, lahjoitti synagogan jälleenrakentamista varten viisi miljoonaa Yhdysvaltain dollaria. Jälleenrakennustyöt saatiin päätökseen vuonna 1996.


title: Lady Rosetta

text: Lady Rosetta on alankomaalainen tärkkelysperunalajike. Lajiketta viljellään myös muun muassa Ruotsissa.


title: Sabina (peruna)

text: Sabina on jauhoinen ruotsalainen peruna. Sabina on kohtalaisen taudinkestävä.


title: Sabina (peruna)

text: Lajiketta viljellään mm. Ruotsissa


title: Kotka on laskeutunut

text: Kotka on laskeutunut ("The Eagle Has Landed") on vuonna 1976 valmistunut John Sturgesin ohjaama sotaelokuva, joka perustuu Jack Higginsin menestysromaaniin. Elokuva kertoo kuvitteellisesta toisen maailmansodan aikaisesta saksalaisten juonesta Winston Churchillin kaappaamiseksi kommandoiskulla.


title: Kotka on laskeutunut

text: Elokuvan alkujaksot kuvattiin Rovaniemen rautatieasemalla, joka elokuvassa esitti yhtä Varsovan sivuasemaa. Suomalainen näyttelijä Åke Lindman toimi elokuvan tuotantoavustajana.


title: Kotka on laskeutunut

text: Ilta-Sanomien Timo Malmi luonnehti vuonna 2010 tätä Higgins-filmatisointia melko turruttavaksi ja Sturgesin ohjausta rutiinimaiseksi. Niin Caine, Sutherland kuin Duvallkin näyttelevät hänen mukaansa ”ruudittomasti”. "Video-oppaassa" vuodelta 1994 Asko Alanen kutsuu elokuvaa hallituksi sotaviihteeksi ja antaa sille kolme tähteä viidestä, mikä vastaa sanallista arviota ”hyvä”.


title: Yrjö Pesonen

text: Yrjö Pesonen (s. 23. maaliskuuta 1964 Liperi) on suomalainen kestävyysjuoksija, joka edustaa Joensuun Katajaa.


title: Yrjö Pesonen

text: Pesonen voitti maratonin Suomen-mestaruuden 1992 ajalla 2.19.03. Hän uusi SM-kultansa vuosina 1993 ja 1994. Vuonna 1998 hän voitti pronssia maastojuoksun SM-kisoissa 12 kilometrin matkalla. Hän voitti jälleen maratonin Suomen-mestaruuden vuonna 2000. Vuonna 2002 hän voitti puolimaratonin SM-kultaa ajalla 1.07.08. Hänet valittiin Suomen joukkueeseen Münchenin EM-kisoihin, joissa hän sijoittui maratonilla sijalle 24. Kauden lopussa hän voitti maratonilla SM-kultaa, jonka hän uusi seuraavana vuonna. Pesonen edusti Suomea Helsingin MM-kisoissa 2005 sijoittuen sijalle 53. Hän voitti uransa seitsemännen maratonin SM-kullan vuonna 2006.


title: Seepranuolikko

text: Seepranuolikko ("Ptereleotris zebra") on nuolikoihin kuuluva kala.


title: Seepranuolikko

text: Seepranuolikko kasvaa noin 10 cm pitkäksi. Sen vartalon pohjaväri on vaaleanvihreä, ja siinä on tasavälein ohuita oranssinsävyisiä pystyraitoja. Nuorilta yksilöiltä raidat puuttuvat.


title: Seepranuolikko

text: Seepranuolikko elää luonnossa Indopasifisella merialueella: Punaisellamerellä ja Intian valtameren länsiosan saarten ympäristössä, ja sieltä Marquesas-saarille, pohjoisessa Ryukyu-saarille, etelässä Australian Suurelle valliriutalle ja Mariana- ja Marshall-saarille ulottuvalla alueella.


title: Seepranuolikko

text: Luonnossa nuoret seepranuolikot elävät suurissa, jopa 200 yksilön parvissa. Ne asuttavat useaa suojaisaa luolaa ja vaihtelevat koloa tavan takaa. Kutemiseen valmistautuessaan pari uskaltautuu jopa parin metrin päähän kotikoloistaan, Se sieppailee sopuisasti eläinplanktonia irtovedestä, kutee sitten nopeasti ja sujahtaa takaisin kolojen turvaan.


title: Seepranuolikko

text: Seepranuolikko säikähtää helposti ja säntäilee silloin päättömästi, joten akvaariossa pitää olla piilopaikkoja, ja on syytä varmistua, ettei akvaariosta ole helppoa hypätä ulos. Se viihtyy parhaiten pienessä parvessa tai pareittain, mutta ne on tuotava kaikki yhtaikaa akvaarioon.


title: Seepranuolikko

text: Seepranuolikko syö eläinplanktonpitoista ruokaa sekä vedestä että pohjalta. Akvaariossa sille tarjotaan tuoretta tai pakastettua eläinperäistä ruokaa kuten massiäyriäisiä ja artemiaa.


title: Florrie Baldwin

text: Florrie Baldwin (31. maaliskuuta 1896 – 9. toukokuuta 2010) oli pitkäikäinen britti. Hän asui Leedsissä Englannissa ja oli ennen kuolemaansa vanhin Euroopassa elävä henkilö.


title: Florrie Baldwin

text: Baldwin syntyi Hunsletissa ja meni naimisiin insinööri Clifford Baldwinin kanssa vuonna 1919. Hän jäi leskeksi 1973. Baldwin asui sen jälkeen yksin 105-vuotiaaksi, jolloin hän muutti Radcliffe Gardensiin Leedsiin.


title: Florrie Baldwin

text: Florrie Baldwinista tuli Yhdistyneen kuningaskunnan vanhin elossa oleva henkilö Aida Masonin kuoltua helmikuussa 2007. Baldwinin kuoleman jälkeen maan vanhimmaksi henkilöksi nousi Eunice Bowman (23. elokuuta 1898 – 16. heinäkuuta 2010).


title: Hankkijan Timo

text: Hankkijan Timo on suomalainen varhaisperunalajike vuodelta 1975. Se perustuu Frühnudel- (Nuutti-) ja Katahdin-lajikkeiden risteytykseen. Sitä viljelyttää siemenperunana Boreal Kasvinjalostus. Hankkijan Timo on kiinteämaltoinen ja ohutkuorinen. Sen tärkkelyspitoisuus on 13,4 prosenttia.


title: Hankkijan Timo

text: Hankkijan Timo oli 1970-luvun suosituinta varhaisperunaa Barimaa myöhäisempi, mutta sen mukulan laatu oli parempi, jolloin se rupesi yleistymään. Hankkijan Timo on edelleen Suomen tärkein varhaisperunalajike. Hankkijan Timosta ja Gloriasta on jalostettu uusi perunalajike, Jussi.


title: Hankkijan Timo

text: Lajike on altis virustaudeille ja sen rutonkestävyys on heikko.


title: Hankkijan Timo

text: Suomessa viljelty Hankkijan Timo on myös vientiperuna. Sen siemeniä viedään Venäjälle.


title: Athanasía Tsoumeléka

text: Athanasía Tsoumeléka (, s. 2. tammikuuta 1982) on kreikkalainen kävelijä.


title: Athanasía Tsoumeléka

text: Tsoumeléka osallistui 2000 Santiago de Chilen nuorten MM-kisoihin, joissa hän sijoittui 10 000 metrin ratakävelyssä neljänneksi ajalla 47.10,96. Seuraavana vuonna hän voitti saman matkan hopeaa Grosseton nuorten EM-kisoissa ajalla 46.29,20. Münchenin EM-kisoissa 2002 hän oli 20 kilometrin kävelyssä yhdeksäs ajalla 1.31.25. Seuraavana vuonna hän käveli Pariisin MM-kisoissa seitsemänneksi ajalla 1.29.34. Vuonna 2004 Tsoumeléka oli kävelyn maailmancupissa 20 kilometrillä neljästoista, mutta voitti myöhemmin samana vuonna olympiakultaa Ateenan olympialaisissa ajalla 1.29.12.


title: Athanasía Tsoumeléka

text: Tsoumeléka voitti maansa mestaruuden 20 kilometrin kävelyssä vuosina 2002–2004.


title: Athanasía Tsoumeléka

text: 6. elokuuta 2008, pari päivää ennen Pekingin olympialaisten avajaisia, Tsoumelékalle tehtiin Ateenassa Kreikassa kilpailun ulkopuolinen dopingtesti. Näyte säilöttiin ja tutkittiin myöhemmin uudelleen kun menetelmä kolmannen sukupolven epo-hormonin CERAn tutkimiseksi oli kehitetty. Uudelleen tutkittaessa näytteestä löytyi merkkejä ceran käytöstä ja Tsoumeléka sai kahden vuoden kilpailukiellon ajalle 20.1.2009 – 19.1.2011 ja kaikki hänen tuloksensa näytteenottopäivästä eteenpäin hylättiin. Pekingin olympialaisissa Tsoumeléka oli sijoittunut 20 kilometrin kävelyssä yhdeksänneksi. Tsoumeléka on kieltänyt käyttäneensä mitään dopingaineita, ja hän ilmoitti lopettavansa uransa.


title: Pyjamakala

text: Pyjamakala ("Sphaeramia nematoptera") on läntisellä Tyynellämerellä elävä kardinaaliahveniin kuuluva kala. Sitä pidetään myös riutta-akvaariokalana.


title: Pyjamakala

text: Pyjamakala kasvaa noin 7 cm pitkäksi. Sen vartalo on pyöreähkö, evät kapeat ja korkeat. Pohjaväri on hopeansävyinen, "vyötärön" kohdalla kulkee tummempi pystyjuova. Tästä raidasta taaksepäin ("pyjamanhousujen" kohdalta) kala on ruskeapallokuvioinen. Pyrstö on violetti.


title: Pyjamakala

text: Luonnossa pyjamakala elää Indopasifisella merialueella.


title: Pyjamakala

text: Pyjamakala ei näyki koralleja, joten se sopii myös riutta-akvaarioon. Luonnossa se piileksii meriheinän tai jopa merisiilin piikkien keskellä.


title: Pyjamakala

text: Pyjamakala syö lihapitoista ruokaa.


title: Rosamunda (peruna)

text: Rosamunda on jauhoinen ruotsalainen peruna. Lajiketta viljellään mm. Ruotsissa


title: Rosamunda (peruna)

text: Siinä on suuret mukulat, ja se on jalostettu erityisesti käytettäväksi uuniperunana.


title: Viiruposkikardinaaliahven

text: Viiruposkikardinaaliahven ("Apogon leptacanthus") on kardinaaliahveniin kuuluva kala.


title: Viiruposkikardinaaliahven

text: Viiruposkikardinaaliahven kasvaa noin 6 cm pitkäksi. Sen vartalo on pyöreähkö, evät kapeat ja korkeat. Pohjaväri on hopeanharmaa, lähes läpikuultava. Se on saanut nimensä kellertävistä ja sinisistä viiruista kalan poskessa kiduskannen kohdalla.


title: Viiruposkikardinaaliahven

text: Viiruposkikardinaaliahven elää luonnossa Intian valtameressä.


title: Viiruposkikardinaaliahven

text: Viiruposkikardinaaliahven ei näyki koralleja, joten se sopii myös riutta-akvaarioon. Luonnossa se piileksii meriheinän tai jopa merisiilin piikkien joukossa. Jos viiruposkikardinaaliahvenia on akvaariossa parvi, ne muodostavat tarkan nokkimisjärjestyksen, mutta eivät käytä väkivaltaa sen ylläpitämiseen.


title: Viiruposkikardinaaliahven

text: Viiruposkikardinaaliahven syö lihapitoista ruokaa.


title: Mihail Fridman

text: Mihail Maratovitš Fridman (, s. 21. huhtikuuta 1964 Lviv, Ukraina, Neuvostoliitto) on venäläinen oligarkki. Hän on yksi Alfa Group -konsernin pääomistajista ja hallituksen puheenjohtaja. Yrityksen toimialoja ovat öljy, vähittäiskauppa, telekommunikaatio ja pankkitoiminta. Fridmanilla on vahvat siteet Venäjän poliittisen johtoon Kremliin, ja yksi hänen entisistä alaisistaan työskentelee presidentti Vladimir Putinin neuvonantajana.


title: Mihail Fridman

text: Liike-elämän aikakauslehti Forbes listasi maaliskuussa 2007 hänet maailman 45. rikkaimmaksi henkilöksi. Fridman on naimisissa ja hänellä on kaksi lasta. Fridmanilla on myös Israelin kansalaisuus.


title: Mihail Fridman

text: Koulutukseltaan Fridman on tekniikan kandidaatti, joka valmistui Moskovan teräs- ja sulattamoinstituutista.


title: Mihail Fridman

text: Fridman perusti Alfa Groupin vuonna 1999 yhdessä German Hanin ja Aleksei Kuzmitsovin kanssa.


title: Mihail Fridman

text: Vuonna 2003 Alfa Group sulautti öljy-yhtiö TNK:n yhteen brittiläisen BP:n kanssa. Uuden yhtiö nimeksi tuli TNK-BP. Vuonna 2007 yhtiöllä oli vaikeuksia kaasukenttälupien kanssa Siperiassa. BP voi joutua myymään osuudesta Venäjän kansallisille öljy-yhtiöille.


title: Mihail Fridman

text: Alfa Group toimii aktiivisesti telekommunikaatiossa. Se osti 13 prosentin osuuden Turkin suurimmasta mobiilioperaattorista Turkcellistä. Toisena kilpailevana ostajana on ollut TeliaSonera. Alfa Group omistaa mobiilioperaattoreita Venäjällä (Beeline ja Megafon). Lisäksi omistusta löytyy Ukrainassa Kyivstar, Yhdysvalloissa Golden Telecom sekä Uzbekistanissa Buztel ja Uzmacom.


title: MTV Fakta

text: MTV Fakta (aiemmin "MTV3 Fakta") oli suomalaisen MTV Oy:n maksu-tv-kanava, joka on osa MTV Total -pakettia. Kanava aloitti lähetyksensä marraskuussa 2006.


title: MTV Fakta

text: MTV Fakta esitti pääasiassa dokumentteja, dokumenttisarjoja ja tosi-tv-sarjoja. Kanava näkyi digitaalisessa antenni- (DVB-T), kaapeli- (DVB-C), laajakaista-TV- (IPTV) ja satelliittiverkossa (DVB-S). Faktan sisarkanava on ruotsalainen TV4 Fakta.


title: MTV Fakta

text: MTV Fakta sai toimiluvan digitaaliseen antenniverkkoon vuonna 2007, ja kanava alkoi näkyä antennitalouksissa kanavanippu E:n valmistuttua syyskuussa 2007. MTV Fakta näytti ohjelmaa ympäri vuorokauden. Kanavan lähetykset loppuivat, kun katsojamäärien kasvamisessa alkoi ilmaantua ongelmia. Myös C Moren ja MTV:n kanavissa oli päällekkäisyyksiä.


title: Live in Deutschland 2002

text: Live in Deutschland 2002 on Saviour Machinen toinen virallinen live-tallenne. Se sisältää maaliskuussa 2002 Owenissa Saksassa nauhoitetun, ja DVD-muodossakin julkaistun, kahden tunnin mittaisen esiintymisen. Keikalla esitettiin vain kolmen ensimmäisen "Legend"-levyn kappaleita, jotka kaikki käsittelevät Ilmestyskirjan tapahtumia. Mukana on myös Ensemble Cantabile -niminen ryhmä, johon kuuluu kuoro sekä jousisoittimia.


title: Live in Deutschland 2002

text: Tupla-DVD sisältää myös aiemmin VHS-muodossa julkaistun Live in Deutschland 1995:n sekä muuta yleisesti jokaiseen musiikki-DVD:hen laitettavaa bonusmateriaalia.


title: Ann-Margret

text: Ann-Margret (oik. Ann-Margret Olsson; s. 28. huhtikuuta 1941) on ruotsalaissyntyinen yhdysvaltalainen näyttelijä, laulaja ja tanssija. Hän on voittanut urallaan viisi Golden Globe -palkintoa ja ollut lisäksi ehdolla Oscar-, Emmy- ja Grammy-palkinnon saajaksi. Vaikka Ann-Margret syntyi Ruotsissa, hän on asunut Yhdysvalloissa lapsuudestaan saakka.


title: Ann-Margret

text: Ann-Margret aloitti niin laulajan kuin näyttelijänkin uransa 1960-luvun alussa. Hänestä tulikin yksi 1960- ja 1970-lukujen suurimmista seksisymboleista. Hän oli ehdolla parhaan naissivuosan Oscarin saajaksi elokuvasta "Miehuusvuodet" ("Carnal Knowledge", 1971). Hänellä on urastaan tähti Hollywood Walk of Famella. Empire-elokuvalehti nimesi vuonna 1995 sata seksikkäintä tähteä elokuvan historiasta ja Ann-Margret sijoittui listalla kymmenenneksi.


title: Ann-Margret

text: Ann-Margret oli naimisissa näyttelijä Roger Smithin (k. 2017) kanssa vuodesta 1967 tämän kuolemaan saakka.


title: D-AMPS

text: D-AMPS (Digital AMPS), josta käytetään myös nimiä US-TDMA tai pelkästään TDMA, on toisen polven digitaalinen matkapuhelinjärjestelmä, jota käytettiin lähinnä Pohjois-Amerikassa, mutta jossain määrin myös Etelä-Amerikassa ja Israelissa. Järjestelmä tunnetaan myös "Telecommunication Industry Association"in tekemien standardien nimillä IS-54 ja IS-136, joka jäi päätepisteeksi kyseisen matkapuhelinjärjestelmän evoluutiopolulla. Sen jatkokehitys lopetettiin 2000-luvun alussa, ja nykyisin näihin perustuvia järjestelmiä ollaan ajamassa alas verkko-operaattoreiden siirtyessä GSM- ja CDMA2000-tekniikoihin.


title: D-AMPS

text: Vaikka järjestelmään viitataan sanalla TDMA, nimi on pelkästään lyhenne sanoista "Time Division Multiple Access" - aikajakokanavointi. D-AMPS ei kuitenkaan ole ainoa järjestelmä, joka käyttää tätä kanavointitekniikkaa, vaan se on käytössä myös muun muassa GSM:ssä.


title: D-AMPS

text: IS-54 oli ensimmäinen amerikkalainen 2G-matkapuhelinstandardi. Se perustui samaan taajuusalueeseen, jota analoginen AMPS-järjestelmä, IS-19, oli käyttänyt kaupallisesti vuodesta 1983 alkaen. IS-54 säilytti yhteensopivuuden taaksepäin vanhan analogisen järjestelmän kanssa, josta juontaa myös järjestelmän nimi D-AMPS.


title: D-AMPS

text: IS-136 lisäsi alkuperäiseen standardiin joukon uusia ominaisuuksia, kuten tekstiviestit, piirikytkentäisen tiedonsiirron, tehokkaamman vokooderin sekä kokonaan uuden taajuusalueen avatulle PCS-kaistalle ("Personal Communication System"). Järjestelmä oli edelleen taaksepäin yhteensopiva vanhan IS-54:n kanssa.


title: D-AMPS

text:
AMPS/TDMA800:
TDMA1900:


title: XBConnect

text: XBConnect on alun perin Xboxia varten tehty tietokoneella toimiva ohjelma, jonka avulla verkkopelien pelaaminen on mahdollista Xboxilla ilman Xbox Liven käyttöä. Tämä onnistuu kytkemällä Xbox tietokoneeseen.


title: XBConnect

text: XBConnectin toiminta perustuu Systemlink-toimintoon, jolla kaksi Xboxia voidaan kytkeä toisiinsa moninpeliä varten. XBConnect siis käytännössä jäljittelee tätä verkon yli mahdollistaen verkkopelin sellaisillekin peleille, joissa ei oikeaa verkkopelimahdollisuutta edes ole.


title: XBConnect

text: Nykyisin ohjelmiston tuetut alustat ovat laajentuneet uudempaan Xbox 360 -konsoliin sekä Sonyn PlayStation Portable -käsikonsoliin. PSP:n kanssa käytetään Systemlink-toiminnon puuttumisen takia niin kutsuttua "Head to head" WiFi-toimintoa. Alun perin tämä toiminto on tarkoitettu mahdollistamaan useamman samalla alueella olevan PSP:n moninpeli langattoman verkon avulla.


title: Dominic Armato

text: Dominic Armato (s. 18. marraskuuta 1976 Illinois, Yhdysvallat) on yhdysvaltalainen ääninäyttelijä, joka esiintyy pääosin LucasArtsin peleissä. Hänet tunnetaan parhaiten Guybrush Threepwoodin roolista "Monkey Island" -pelisarjassa.


title: Dominic Armato

text: Armato pitää seikkailupeleistä, erityisesti LucasArtsin "Monkey Island" -sarjasta. Hän kertoo haastattelussaan, että yllättyi iloisesti kuultuaan saavansa esittää "Monkey Island" -pelien päähahmoa Guybrush Threepwoodia. Kaksi kuukautta aiemmin hän oli kertonut vitsaillen ystävälleen, että jos "Monkey Island" -pelejä tehtäisiin lisää, hän haluaisi esittää Guybrushia. Guybrushin rooli onkin ollut Armaton tärkein. Hän esittää roolia peleissä "The Curse of Monkey Island", "Escape from Monkey Island" ja "Tales of Monkey Island". Armato on esiintynyt myös muissa peleissä, kuten pelissä "".


title: Dominic Armato

text: Armato pitää ruoka-aiheista blogia nimeltä "Skillet Doux". Hänen siskonsa Amanda Armato on näyttelijä, jolla on pieni rooli elokuvassa "American Pie 2".


title: Keltapinsettikala

text: Keltapinsettikala ("Forcipiger flavissimus") on perhokaloihin kuuluva kala.


title: Keltapinsettikala

text: Keltapinsettikala kasvaa 22 cm pitkäksi. Sen otsa on musta, leuka valkoinen, muuten kala on keltainen pyrstöntyven mustaa läikkää lukuun ottamatta.


title: Keltapinsettikala

text: Keltapinsettikala on kotoisin Indopasifiselta merialueelta.


title: Keltapinsettikala

text: Keltapinsettikala on aggressiivinen omia lajitovereitaan kohtaan, mutta muuten rauhallinen.


title: Keltapinsettikala

text: Keltapinsettikala syö joskus koralleja, joten se ei aina sovi riutta-akvaarioon. Se ei ole yhtä nirso ruoan suhteen kuin pinsettikala, mutta sekin tarvitsee akvaarion, jossa on elävää kiveä.


title: Keltapinsettikala

text: Kala käyttää pitkää nokkaansa ruoan nyppimiseen elävästä kivestä ja saattaa päätyä outoihin asentoihin, jopa pää ylöspäin. Se kykenee myös sylkemään vettä pinnan yläpuolelle.


title: Etrich Taube

text: Taube ("Kyyhkynen") on ensimmäisen maailmansodan yksitasoinen tiedustelulentokone, josta oli useita versioita.


title: Etrich Taube

text: Itävaltalainen insinööri Igo Etrich suunnitteli ensimmäisen vetävällä potkurilla toimivan yksitasonsa vuonna 1909 ja ensimmäisen Tauben prototyypin vuonna 1910. Seuraavana vuonna Etrich myi Edmund Rumplerin omistamalle Rumpler Luftfahrzeugbaulle koneen lisenssivalmistusoikeuden, ja niinpä Rumpler valmistikin useimmat ennen sodan puhkeamista rakennetut Taubet.


title: Etrich Taube

text: Vuodesta 1911 alkaen tuotetut lentokoneet vaihtelivat sekä mitoiltaan että muilta ominaisuuksiltaan, mutta vuonna 1912 ilmaantunutta kaksipaikkaista sotilaskonemuunnosta voitaneen pitää tyypillisenä Rumplerin tuottamana Taubena jo senkin vuoksi, että sitä käytettiin eniten.


title: Etrich Taube

text: Sodan alkaessa 4. elokuuta 1914 Italian, Saksan ja Itävalta-Unkarin ilmavoimilla oli käytössään Taubeja tähystys- ja koulukoneina. Moni myöhemmin kuuluisaksi tullut saksalainen hävittäjälentäjä opetteli lentämisen alkeet juuri tällä konetyypillä. Siviilikoneina olleet Taubet pakko-otettiin armeijalle ja laaja tuotanto-ohjelma pantiin alulle.


title: Etrich Taube

text: Näihin aikoihin Rumplerin kanssa lisenssimaksuista syntyneen riidan seurauksena Etrich luopui oikeuksistaan koneen patenttiin ja salli siten mallin vapaan valmistuksen. Tämä johti erilaisten Taube-koneiden laajaan tuotantoon Saksassa "Albatrosin", "D.F.W.":n, "Gothan", "Halberstadtin", "Jeannin", "Kondorin", "Kriegerin", "L.V.G.":n, "Lubeck-Travemunden" ja "Rumplerin" tehtailla. Kaikkiaan koneita valmistettiin noin viisisataa kappaletta.


title: Etrich Taube

text: D.F.W.:n ja Jeannin rakentamissa lentokoneissa runko oli teräsvahvisteinen, josta syystä niitä kutsuttiin nimellä StahlTaube, "Teräskyyhky". Saksalaisvalmisteisten koneiden moottorien tehot vaihtelivat 70 hv:sta 120 hv:aan. Yleisimmin esiintyi voimalaitteena 100 tai 120 hv:n Mercedes- tai Argus-rivimoottori.


title: Etrich Taube

text: Itävälta-Unkarilla oli käytössään kaksi versiota: 85 hv:n Austro-Daimler -moottorilla varustettu A.I, jossa jäähdytin sijaitsi moottorin päällä, ja 120 hv:n Austro-Daimler -moottorilla varustettu A.II, jonka jäähdytin oli moottorin edessä.


title: Etrich Taube

text: Elokuussa 1914 Taube hankki nopeasti kunniaa ja mainetta, kun saksalaiset saivat sen avulla varoituksen venäläisten liikkeistä Tannenbergin taistelussa. Saman kuun lopulla luutnantti von Hiddesen pudotti Taubestaan erän pieniä pommeja Pariisiin. Kuuluisuutta lisäsivät myös Saksan Tsingtaun (Kiina) ja Tanganjikan (Afrikka) varuskuntien Taubet. Kiinan yllä Taube otti yhteen japanilaisten koneiden kanssa. Tsingtaun antauduttua lentäjä Hans Pluschow pakeni USA:n kautta Saksaan ja hänen kirjaansa Kiinan taisteluista ja pakomatkasta levitettiin laajalti myös Saksan ulkopuolelle, muun muassa Suomeen.


title: Etrich Taube

text: Lentokoneena Taube oli vakaa ja sen ohjausominaisuudet olivat hyvät. Vaikka lentokone oli sodan syttyessä jo neljä vuotta vanha, sen saavutusarvot eivät olleet lainkaan huonot vuosien 1914-1915 muihin konetyyppeihin verrattuna.


title: Etrich Taube

text: Tauben ongelmana oli huono ketteryys. Koska koneesta puuttui myös aseistus - tosin miehistöllä oli mukanaan revolveri tai ratsuväen kivääri - niin sillä oli vain vähän käyttöä rintamalla enää keväällä 1915. Taube pysyi tämän jälkeen vuoden, parin ajan erittäin käyttökelpoisena harjoituskoneena.


title: Ille-et-Vilaine

text: Ille-et-Vilaine [il.ɛ.vi.lɛn] on Ranskan departementti numero 35. Ille-et-Vilaine sijaitsee Länsi-Ranskassa Bretagnessa. Departementti on pinta-alaltaan 6 775 neliökilometriä ja siellä on 945 850 asukasta (vuonna 2006). Ille-et-Vilainen pääkaupunki on Rennes. Ille-et-Vilaine on jaettu edelleen neljään arrondissementtiin, 53 kantoniin ja 352 kuntaan.


title: Ille-et-Vilaine

text: Ille-et-Vilaine oli yksi 83 departementista, jotka muodostettiin Ranskan vallankumouksen yhteydessä 4. maaliskuuta 1790. Ille-et-Vilaine muodostettiin osasta Bretagnen provinssia.


title: Sirkka Salonen

text: Sirkka Salonen (29. syyskuuta 1917 – 11. lokakuuta 1975) voitti Miss Suomi -kilpailun vuonna 1938. Samana vuonna hän voitti myös Kööpenhaminassa pidetyn Miss Eurooppa -kilpailun.


title: Sirkka Salonen

text: Sirkka Salonen oli kotoisin Peräseinäjoelta, mutta hän opiskeli Heinolan opettajaseminaarissa. Seminaarin johtaja erotti Salosen Miss Eurooppa -voiton jälkeen, koska hän ei pitänyt misseyttä soveliaana tulevalle opettajalle. Opetushallitus kumosi myöhemmin päätöksen, mutta Salonen ei enää jatkanut opintojaan Heinolassa.


title: Sirkka Salonen

text: Salonen esitti vuonna 1940 naispääosaa, Sirkka Valkama -nimistä piikaa, Teuvo Tulion ohjaamassa elokuvassa "Unelma karjamajalla".


title: Sirkka Salonen

text: Salosella oli kaksi lasta puolisonsa Antero Vartian kanssa. Asuttuaan jonkin aikaa Ruotsissa ja Saksassa hän palasi lapsineen Suomeen ja työskenteli Tuupovaaran keskikoulun rehtorina.


title: Hygieia

text: Hygieia () oli kreikkalaisessa mytologiassa Asklepioksen tytär. Hän oli terveyden ja puhtauden jumalatar, ja hänellä oli tärkeä osa isänsä kultissa. Siinä missä Asklepios liitettiin parantamiseen, Hygieia oli puolestaan suorassa yhteydessä sairauksien estämiseen ja terveyden ylläpitämiseen.


title: Hygieia

text: Hygieia kuvattiin usein nuoreksi naiseksi, jonka käsivarren ympärille oli kietoutunut käärme. Joskus käärme puolestaan joi Hygieian kantamasta maljasta. Nämä tuntomerkit säilyivät myös roomalaiseen mytologiaan, jossa hänet tunnettiin nimellä Salus.


title: Hygieia

text: Sana "hygienia" on johdettu jumalattaren nimestä. Aiemmin lääkärien vannoma Hippokrateen vala puolestaan alkoi: »Minä vannon Apollonin, lääkärin, kautta ja Asklepioksen ja Hygieian ja Panakeian ja kaikkien jumalten ja jumalattarien kautta – –.»


title: Finistère

text: Finistère () on Ranskan departementti numero 29, joka on saanut nimensä latinasta "Finis Terræ" (maan loppu). Finistère sijaitsee Länsi-Ranskassa Bretagnessa. Departementti on pinta-alaltaan 6 733 neliökilometriä ja siellä on 882 998 asukasta. Finistèren pääkaupunki on Quimper, mutta suurin kaupunki on Brest. Finistère on jaettu edelleen neljään arrondissementtiin, 54 kantoniin ja 283 kuntaan.


title: Finistère

text: Finistère oli yksi 83 departementista, jotka muodostettiin Ranskan vallankumouksen yhteydessä 4. maaliskuuta 1790. Finistère muodostettiin osasta Bretagnen provinssia.


title: Finistère

text: Departementista on kolme kylää päässyt Ranskan kauneimpien kylien järjestön Les Plus Beaux Villages de France jäseniksi: Le Faou, Île-de-Sein ja Locronan.


title: Zeiselin luku

text:
Zeiselin luku on neliövapaa kokonaisluku "k". jolla on vähintään kolme kaavalla
muodostettua alkulukutekijää. Kaavassa "a" ja "b" ovat kokonaislukuvakioita ja "x" on zeiselin luvun tekijöiden indeksiluku, järjestettynä pienimmästä suurimpaan. Merkitään formula_2. Muutama ensimmäinen Zeiselin luvuista ovat


title: Zeiselin luku

text: Annetulle esimerkille, 1729, "a" = 1 ja "b" = 6, ja sen alkulukutekijät ovat 7, 13 ja 19.


title: Kimmo Kouri

text: Kimmo Kouri (s. 1962 Kemijärvi) on suomalainen iskelmälaulaja. Hän osallistui vuonna 2005 Suomen euroviisukarsintoihin kappaleella ”My life, my love”. Hän julkaisi debyyttialbuminsa "Isäni maa" samana vuonna.


title: Kimmo Kouri

text: Kouri asuu nykyisin Äänekoskella.


title: Kimmo Kouri

text: Albumit


title: Kimmo Kouri

text: Singlet


title: Pyhtään kirkko

text: Pyhtään kirkko on Pyhtäällä sijaitseva keskiaikainen harmaakivikirkko. Kirkko on peräisin 1460-luvulta, ja se on parhaita alkuperäisessä rakennusmuodossaan säilyneitä keskiaikaisia kirkkoja Suomessa. Kirkko on omistettu Pyhälle Henrikille. Rakennus sijaitsee Kymijoen Pyhtäänhaaran ja Suuren rantatien risteyksessä.


title: Pyhtään kirkko

text: Pyhtään kirkko on valkoiseksi kalkittu harmaakivikirkko. Kirkkosali on kolmilaivainen, jossa on korkeat ja kapeat pylväät. Kirkossa on alkuperäisiä keskiaikaisia holvi- ja seinämaalauksia sekä puuveistotöitä. Ikkunoissa on harvinaiset tiilisauvastot. Alttaritaulun ”Kristus Emmauksessa” on maalannut Auguste Joseph Desarnod ja se on lahjoitettu kirkkoon vuonna 1848.


title: Pyhtään kirkko

text: Kirkon asehuone muutettiin vuonna 1671 Creutz-suvun hautakappeliksi, jolloin se sai tyypillisen barokkikatteen. Se palautettiin 1700-luvun lopulla eteistilaksi. Kirkon erillinen kellotapuli on rakennettu Intendentinkonttorin piirustuksen mukaan 1820-luvulla. Kellotapulissa on korkea kivinen alaosa.


title: Finnamyl

text: Finnamyl Oy on perustettu vuonna 1999, mutta itse tehdas on toiminut Kokemäellä jo vuodesta 1942. Tehtaan aikaisemmat omistajat ovat olleet Hämeen Peruna Oy, Raisio Yhtymä, Ciba ja viimeisimpänä BASF. Finnamyl Oy siirtyi takaisin kotimaiseen omistukseen 30.9.2010. Omistajina ovat nykyään sopimusviljelijät, toimiva johto sekä eräät yhteistyötahot. Kokemäellä valmistetaan, pakataan ja markkinoidaan perunatärkkelystä ja elintarvikkeita kaupan keskusliikkeille sekä elintarviketeollisuudelle. Osa Kokemäen tuotannosta myydään paperiteollisuuden tarpeisiin. Konserniin kuuluu myös Lapuan Peruna Oy, jonka koko tuotanto myydään modifioitavaksi paperiteollisuuden käyttöön.


title: Finnamyl

text: Kolmen Konstin Perunajauhot, Luomu Perunajauhot ja Helmi perunasuurimot sekä useat kaupan merkillä valmistetut perunajauhot valmistetaan Kokemäellä. Vuonna 2016 markkinoille tuli myös Luomu Perunasuurimo.


title: Finnamyl

text: Tuotteiden raaka-aine, tärkkelysperuna, kasvaa pääosin Satakunnan ja Etelä-Pohjanmaan hietamailla. Kun tehtaalle tulevat perunat on pesty, ne raastetaan ja niistä erotetaan kiintoaine (kuori, soluseinät) perunarehuksi nautakarjatiloille. Päätuote perunatärkkelys erotetaan seuraavana, ja jäljelle jää soluneste, joka aiemmin on levitetty lannoitteeksi pelloille. Vuonna 2015 valmistui Kokemäelle proteiinilaitos, joka erottaa proteiinin solunesteestä, ja sen jälkeen soluneste haihdutetaan Adven Oy:n toimesta Biokali-nimiseksi lannoitteeksi. Lapualle valmistuu solunesteen haihdutuslaitos 2016.


title: Bastardikilpikonna

text: Bastardikilpikonna eli atlantinbastardikilpikonna ("Lepidochelys kempii") on pienin ja harvinaisin merikilpikonnista.


title: Bastardikilpikonna

text: Bastardikilpikonnan selkäkilpi kasvaa yleensä enintään 60 sentin levyiseksi ja korkeintaan 80 sentin pituiseksi. Painoa on 30–50 kilogrammaa. Selkäkilpi on suhteellisesti leveämpi kuin muilla merikilpikonnilla, ja on sen takia ulkonäöltään hyvin pyöreä. Selkäkilven molemmilla puolilla on viisi kylkilevyä joista sen voi erottaa toisesta bastardikilpikonnalajista. Eturaajoissa on yksi tai kaksi kynttä. Leuat soveltuvat hyvin murskaamiseen ja murentamiseen. Sukupuolet eroavat toisistaan melko vähän. Naaras on hieman pidempi ja sen eturaajat ovat kaarevammat. Väritys vaihtelee paljon sen mukaan kuinka paljon kilpikonnaan on kiinnittynyt leviä ja loisäyriäisiä. Selkäkilpi on mustanruskea ja siinä on harmaita ja oliivinvihreitä läikkiä ja juovia.


title: Bastardikilpikonna

text: Bastardikilpikonna elää vain Atlantissa. Sen levinneisyys keskittyy Meksikonlahdelle, jossa myös niiden kaikki lisääntymisrannat sijaitsevat. Pohjoisessa sitä voi tavata Nova Scotiaan asti. Euroopan vesissä aikuisia kilpikonnia ei juuri tavata.


title: Bastardikilpikonna

text: Bastardikilpikonna elää mieluiten matalissa merialueilla kuten lahdissa ja laguuneissa merivirtoja seuraten. Elinalueiden merenpohja on mieluiten hiekka- tai mutapohjainen. Välillä ne oleskelevat myös avomerellä. Vuorovesialueita laji karttaa, mutta oleskelee usein aivan rannan tuntumassa. Laji pystyy sukeltamaan varsin syvälle.


title: Bastardikilpikonna

text:
Bastardikilpikonna viihtyy parhaiten yksikseen, joskus ryhminä. Se on kuitenkin tekemisissä lajitoveriensa kanssa vain lisääntymisaikana. Bastardikilpikonnaurokset eivät nouse kuoriutumisensa jälkeen enää koskaan maalle. Sen sijaan naaraat käyvät vuosittain munimassa rannalla. Laji vaeltaa mielellään eivätkä kilpikonnat pidä reviiriä. Ääntely on köhinämäistä ja sen kuuleva lajitoveri voi mahdollisesti paikantaa sen aiheuttajan, mikä on hyödyllistä etenkin lisääntymisaikana.
Bastardikilpikonna syö mieluiten rapuja, katkarapuja, nilviäisiä, meduusoja ja joitain kasveja.


title: Bastardikilpikonna

text: Bastardikilpikonnanaaras lisääntyy yleensä joka toinen vuosi, huhti-heinäkuussa. Parittelu tapahtuu vedessä ja uros pitää naaraasta kiinni eturaajojensa avulla. Naaraiden nousua rannalle kutsutaan “arribadaksi”. Naaraat kaivat kuoppia takaraajoilaan ja munivat 50–200 munaa. Munimistapahtuma kestää naaraalta useita tunteja. Naaraat tulevat rannalle yleensä useita kertoja saman lisääntymiskauden aikana. Munat hautuvat hiekassa keskimäärin noin 55 päivää. Alhaisessa lämpötilassa syntyy eniten uroksia, kun taas korkeassa lämpötilassa enemmän naaraita. Poikaset käyttävät munankuoren avaamisessa avuksi niin kutsuttua munahammasta. Poikaset kuoriutuvat yöllä ja suuntaavat heti veteen turvaan maapedoilta, kuten kojooteilta, pesukarhuilta ja merilinnuilta. Poikaset suuntavat veteen ilmeisesti valon avulla. Poikaset uivat tunteja syville vesille turvaan pedoilta. Poikasten nuoruusvaihe on huonosti tunnettu, koska ne välttävät silloin rannikkoalueita. Lajin luontaisia vihollisia ovat mm. hait ja miekkavalaat. Kilpikonnat tulevat sukukypsiksi noin 11–35-vuotiaina. Ne voivat elää 50-vuotiaiksi.


title: Bastardikilpikonna

text: Bastardikilpikonna on uhanalaisin kaikista merikilpikonnista. Pesiviä naaraita on nykyisin vain noin 1000 yksilöä. Vielä 1940-luvulla naaraita pesi 100 000, mutta määrä romahti muutamaan sataan 1980-lukuun mennessä kalastuksen ja munienkeruun takia. Bastardikilpikonna ei ole niin arvostettu ruokana kuin muut merikilpikonnat, mutta sitä jää usein sivusaaliiksi verkkoihin ja ilman valvontaa munienkeruu on laajamittaista. Tehokkaan suojelutyön ansiosta kanta on elpynyt. Kilpikonnia on auttanut etenkin pesimärantojen suojelu Meksikossa ja Yhdysvalloissa. Munia myös haudotaan keinotekoisesti ja kuoriutuneet poikaset päästetään luontoon siten etteivät ne jää maapetojen saaliiksi.


title: Nännilävistys

text: Nännilävistys on lävistys, joka tehdään nänniin. Nännilävistys sijaitsee yleensä nännin juuressa ja voi kulkea missä tahansa kulmassa; yleisin on vaakasuora lävistys ja toiseksi yleisin pystysuora. Samaan nänniin voi olla mahdollista tehdä useampia lävistyksiä henkilön anatomiasta riippuen. Nännilävistyksessä voi käyttää joko tappia tai renkaan muotoista korua.


title: Nännilävistys

text: Nännilävistys on yksi hitaimmin parantuvista lävistyksistä: sen paranemisaika on keskimäärin noin 5–12 kuukautta, mutta paraneminen saattaa joillakin henkilöillä kestää pidempäänkin.


title: Nännilävistys

text: Nännilävistyksen vakava, joskin harvinainen komplikaatio on rintatulehdus eli mastiitti. Rintatulehdus johtuu bakteereista, jotka pääsevät rintaan lävistyksen kautta. Tulehdus hoidetaan antibiooteilla, mutta se voi vaatia joskus kirurgisen avauksen ja puhdistuksen. Nännilävistys saattaa kasvaa nännistä ulos ja muodostaa arpikudosta.


title: Nännilävistys

text: Imetystä nännilävistyksen kanssa ei suositella, koska jos nännikoru irtoaa, vauvalla on riski tukehtua siihen (jos lävistystä ei tahdota poistaa imetyksen ajaksi, on rengas paljon suositeltavampi, koska siitä pallo ei irtoa, toisin kuin barbellin kierteellä kiinnitettävät pallot). Lisäksi lävistys erittää irronnutta kudosta, joka sisältää bakteereja. Jos nännilävistys otetaan pois ja haava on kunnolla parantunut, imetyksen pitäisi onnistua normaalisti. Komplikaatiot, kuten arpikasvu ja tulehdus, saattavat kuitenkin arpeuttaa rinnan maitotiehyet umpeen ja haitata myöhempää imetystä. Kiinni arpeutuneita maitotiehyitä ei pystytä luotettavasti avaamaan kirurgisella toimenpiteellä, sillä arpikudos on kovaa ja pienet maitotiehyet jopa mikroskooppisen pieniä. Riskinä on siis entistä pahempi arpeutuminen.


title: Richard Wurmbrand

text: Richard Wurmbrand (24. maaliskuuta 1909 – 17. maaliskuuta 2001) oli romanialainen luterilainen kristitty, kirjailija, pastori ja opettaja.


title: Richard Wurmbrand

text: Wurmbrand oli alkujaan menestyvä juutalainen liikemies. Vuonna 1936 hän sairastui tuberkuloosiin ja lähti vaimonsa Sabinan kanssa toipumaan pieneen vuoristokylään Romanian vuorille. Kylässä oli kristitty puuseppä, joka rukoili pariskunnan puolesta ja antoi heille Uuden Testamentin. Richard kääntyi tämän seurauksena kristinuskoon ja myöhemmin myös hänen vaimonsa Sabina.


title: Richard Wurmbrand

text: Natsi-Saksan miehittäessä Romaniaa Sabinan perhe tuhottiin keskitysleirissä. Wurmbrandit pidätettiin moneen otteeseen ja he olivat usein kuolemanvaarassa. Sodan päätyttyä Wurmbrandit aloittivat salaisen lähetystyön maata miehittävien neuvostosotilaiden parissa. Vuonna 1945 he osallistuivat kommunistihallituksen järjestämään ns. ”Kulttien kongressiin”, jossa kirkonmiehet vannoivat uskollisuutta uudelle kommunistihallitukselle. Sabina käski miehensä ”pyyhkiä häpeä Jeesuksen kasvoilta”. Riskin tietäen Richard julisti kokoukselle, että "kristityn tehtävä on korottaa yksin Kristusta".


title: Richard Wurmbrand

text: Wurmbrand pidätettiin 1948 ja hän vietti kaikkiaan 14 vuotta vankilassa uskonsa vuoksi.. Sabina pidätettiin 1950, ja hän oli kolme vuotta pakkotyössä Tonavan kanavatyömaalla. Heidän 9-vuotias Mihai-poikansa jäi ystävien huomaan.


title: Richard Wurmbrand

text: Vuonna 1964 norjalaiset kristityt ostivat kommunistiviranomaisilta Wurmbrandille, hänen vaimolleen Sabinalle ja pojalleen Mihaille luvan poistua maasta 10 000 yhdysvaltain dollarilla. Länsimaissa Wurmbrandin tarina herätti huomiota tiedotusvälineissä ja kristittyjen keskuudessa.


title: Richard Wurmbrand

text: Richard Wurmbrand kirjoitti vankilakokemuksistaan kirjan "Kidutettu Kristuksen tähden", josta hän sanoi, että se on kirjoitettu kynällä ja kyynelillä: ”Minä kirjoitin, ja vaimoni Sabina itki”. Wurmbrandin kirjoittamia kirjoja on julkaistu kymmenillä kielillä.


title: Richard Wurmbrand

text: Wurmbrand perusti vuonna 1966 The Voice of the Martyrs -lähetysperheen, jonka tarkoituksena on tukea vainottuja kristittyjä eri puolilla maailmaa. Suomessa järjestön nimeä edustaa Marttyyrien ääni.


title: Tammijärvi

text: Tammijärvi on järvi eteläisessä Suomessa Uudenmaan ja Kymenlaakson maakuntien rajalla. Järvi sijaitsee Loviisan, Pyhtään ja Kouvolan kuntien alueella. Tammijärvi on eteläisen Kymenlaakson suurin järvi. Sen pinta-ala on noin 10 km². Järvi on suhteellisen matala, keskisyvyys on 2,2 metriä ja suurin syvyys 14,5 metriä.


title: Tammijärvi

text: Tammijärveen virtaa pohjoisesta Kymijoen läntinen laskuhaara Hirvikoskenhaara sekä Tallusjoki. Tammijärven eteläosassa Hevossaari erottaa pinnankorkeudeltaan Tammijärven kanssa samalla tasolla olevat Suvi- ja Vuohijärven. Vuohijärven eteläpuolella Kymijoki haarautuu useisiin haaroihin, joista Suomenlahteen laskevat Ahvenkoskenhaara ja Pyhtäänhaara.


title: Pyhäjärvi (Kymenlaakso)

text: Pyhäjärvi on järvi Kymenlaakson maakunnan pohjoisosassa Iitin ja Kouvolan kuntien alueella. Kymijoki virtaa Pyhäjärven kautta, ja järvi on Kymijoen Päijänteestä alkavan järvireitin viimeinen järvi ensimmäisen Salpausselän pohjoispuolella, minkä jälkeen alkaa Kymijoen lähes järvetön osuus Suomenlahteen.


title: Pyhäjärvi (Kymenlaakso)

text: Pyhäjärven pinnankorkeus merenpinnasta on 65,3 metriä, ja se on pinnankorkeudeltaan samalla tasolla sen länsipuolella olevan Iitin Kirkkojärven kanssa. Mäntyharjun reitti laskee Pyhäjärven itäreunaan Verlan suunnalta tulevaa Lintukymeä pitkin. Pyhäjärvestä on yhteys Kimolan kanavan kautta Konniveteen.


title: George Wells Beadle

text: George Wells Beadle (22. lokakuuta 1903 Wahoo, Nebraska – 9. kesäkuuta 1989 Pomona, Kalifornia) oli yhdysvaltalainen perinnöllisyystieteilijä, joka tutki geenien kemiallista rakennetta ja vaikutustapaa. Beadle sai puoliksi yhdessä kemisti Edward Lawrie Tatumin kanssa 1958 Nobelin lääketieteen palkinnon (toinen puoli palkinnosta meni Joshua Lederbergille). He tekivät merkittäviä löytöjä koskien geenien vaikutustapoja.


title: George Wells Beadle

text: Beadle ja Tatum käyttivät klassisen banaanikärpäsen sijasta koe-eläimenä punaista leipähometta ("Neurospora crassa"). He käsittelivät sitä röntgensäteillä ja saivat aikaan mutaatioita. Beadle ja Tatum huomasivat, etteivät eräät mutantit kyenneet syntetisoimaan tiettyjä entsyymejä ja siten osoittivat todeksi teorian "yksi geeni - yksi entsyymi". Tiedot geenien ja aineenvaihduntaprosessien välisestä yhteydestä vahvistuivat myöhemmissä tutkimuksissa. Tästä löydöstä he saivat Nobel-palkinnon.


title: George Wells Beadle

text: Beadle sai tohtorinpaperit 1931 Cornellin yliopistosta. Hän työskenteli Kalifornian teknillisen yliopiston biologian tutkimuslaitoksen johtajana 1946–1960 ja Chicagon yliopiston rehtorina 1961–1968.


title: Tosi valheita

text: Tosi valheita ("True Lies") on vuonna 1994 ensi-iltansa saanut toimintakomediaelokuva. Elokuvan on ohjannut James Cameron.


title: Tosi valheita

text: Elokuva kertoo Harry Taskerista (Arnold Schwarzenegger), joka on toiminut jo 17 vuotta vaimonsa tietämättä vakoojana. Vaimo Helen (Jamie Lee Curtis) luulee Harryä tavalliseksi myyntimieheksi. Harryn kuullessa, että Helen kaipaa jännitystä elämäänsä ja tapailee toista miestä, ottaa Harry Helenin mukaansa vaaralliseen tehtävään.


title: Tosi valheita

text: "Video-oppaassa" vuodelta 1994 Olavi Similä pitää elokuvaa hieman ylipitkänä ja komediallisuutensa takia huonosti Schwarzeneggerille sopivana. Hän antaa "Tosi valheille" kolme tähteä viidestä, mikä vastaa sanallista arviota ”hyvä”.


title: Ligue 1 -kausi 2006–2007

text: Ligue 1 -kausi 2006–2007 päättyi Olympique Lyonnais'n ennätykselliseen kuudenteen perättäiseen mestaruuteen. Lyonin ero liigassa toiseksi tulleeseen Olympique de Marseilleen oli 17 pistettä. Sarja oli myös todella tasainen Lyonin takana, sillä joukkueet sijoilla 3-15 mahtuivat 10 pisteen sisään.


title: Johnny Cecotto

text: Alberto "Johnny" Cecotto (s. 25. tammikuuta 1956 Caracas, Venezuela) on venezuelalainen moottoriurheilija. Hänet tunnetaan parhaiten urastaan Formula 1 -sarjassa ja menestyksekkäästä ratamoottoripyöräilyurastaan.


title: Johnny Cecotto

text: Johnny Cecotton pojat Johnny Cecotto Jr ja Jonathan Cecotto ovat myös kilpa-autoilijoita.


title: Johnny Cecotto

text: Cecotto debytoi jo 19-vuotiaana ratamoottoripyöräilyn MM-sarjassa vuonna 1975. Hän nousi kuuluisuuteen jo ennen kauden alkua ajetussa Daytona 200 -kilpailussa, jossa hän ajoi kolmanneksi. Myöhemmin maaliskuussa alkaneessa MM-sarjassa hän ajoi Yamahalla niin 250- että 350-kuutioisten luokkien voittoon debyyttiviikonloppunaan. Cecotto voitti neljä kilpailua 350- ja kaksi kilpailua 250-kuutioisten MM-sarjoissa. 350-kuutioisissa hän voitti mestaruuden 19 pisteen erolla Giacomo Agostiniin, jonka seitsemän vuoden mittaisen mestaruusputken hän katkaisi. 250-kuutioisissa hän sijoittui neljänneksi.


title: Johnny Cecotto

text: Vuosina 1975-1980 Cecotto saavutti moottoripyöräilyn Grand Prix -sarjassa yhteensä kaiken kaikkiaan yhden maailmanmestaruuden, 14 osakilpailuvoittoa, 22 paalupaikkaa ja 7 nopeinta kierrosta. Cecotto ajoi 12 paalupaikkaa 27 500-kuutioisten MM-sarjan startissa, mikä on luokan historian kaikkien aikojen kovin paalupaikkaprosentti. Cecotto voitti vuonna 1978 myös 750-kuutioisten epävirallisen maailmanmestaruuden. Cecotto vetäytyi lajista keskittyäkseen autourheilu-uranansa.


title: Johnny Cecotto

text: Cecotton Formula 1 -ura alkoi Brasilian Grand Prix'ssä 1983 heikolla Theodore-autolla, sijoituksena 14. tila. Jo seuraavassa kilpailussa Long Beachillä hän ajoi MM-pistesijalle kuudenneksi. Se jäi Cecotton ainoaksi MM-pisteeksi. MM-pisteissä Cecotto oli 19.


title: Johnny Cecotto

text: Cecotton Formula 1 -ura päättyi seuraavana vuonna ajetussa Britannian GP:ssä, josta hän karsiutui.


title: Johnny Cecotto

text: F1-uran jälkeen Cecotto on ajanut pääasiassa vakioautosarjoja. Italian vakioautosarjan mestaruuden hän saavutti 1989. Samaan aikaan hän ajoi myös DTM-sarjaa, parhaana sijoituksena sarjan kakkostila vuodelta 1990. Yksittäisistä kilpailusta Cecotton suurin voitto oli Macaon Grand Prix'ssä 1986.


title: Erika Eleniak

text: Erika Maya Eleniak (s. 29. syyskuuta 1969 Glendale, Kalifornia) on yhdysvaltalainen näyttelijä ja valokuvamalli. Hänet muistetaan kenties parhaiten roolistaan "Baywatch"-sarjassa, mutta hänellä on ollut myös lukuisia tärkeitä elokuvarooleja muun muassa elokuvissa "Kaappaus merellä" (1992), "Vihan voitto" (2000) ja "Dracula 3000" (2004).


title: Erika Eleniak

text: Eleniak syntyi Glendalessa, Kaliforniassa vanhimpana tyttärenä perheeseen, johon kuului neljä tytärtä ja yksi poika. Hänen ukrainalaistaustainen isänsä syntyi Edmontonissa, Kanadassa. Äidin juuret olivat Virossa ja Saksassa. Hänen vanhempansa erosivat.


title: Erika Eleniak

text: Elokuvien maailma tuli Eleniakille tutuksi jo lapsena. Hänellä oli vuonna 1982 vähäinen rooli elokuvassa "E.T." Teini-ikäisenä hänellä oli vakavia päihdeongelmia. Hänen neliraajahalvautunut silloinen poikaystävänsä tutustutti hänet AA-liikkeeseen, ja Eleniak toipui sittemmin. Vaikka nuorten suhde päättyi, Eleniakin äiti Iris meni uusiin naimisiin Fergusonin isän kanssa.


title: Erika Eleniak

text: Eleniak on toipunut syömishäiriöstä. Hän oli heinäkuussa 1989 "Playboyn" keskiaukeamatyttönä. Eleniak on tällä hetkellä aiemmista seurustelusuhteista, kihlauksista ja yhdestä lyhytikäisestä avioliitosta huolimatta naimaton. Hänellä on tammikuussa 2006 syntynyt tytär Indyanna.


title: Blue October

text: Blue October on yhdysvaltalainen rockyhtye, joka on alun perin kotoisin Houstonista, Texasista. Yhtye on perustettu vuonna 1995. Sen ensimmäinen albumi "The Answers" ilmestyi 1998. Yhtye solmi 1999 sopimuksen Universal Recordsin kanssa toisesta albumista "Consent to Treatment". Levy-yhtiö antoi potkut yhtyeelle, mutta otti sen myöhemmin takaisin ja julkaisi uudestaan muualla julkaistun albumin "History for Sale". Neljäs albumi "Foiled" ilmestyi huhtikuussa 2006.


title: Blue October

text: Yhtye oli Rolling Stonesin lämppärinä syksyllä 2006. Sen oli tarkoitus lähteä Euroopan-kiertueelle keväällä 2007, mutta kiertuetta lykättiin syksylle, eikä aikataulusta ole toistaiseksi tarkempaa tietoa.


title: Yasmine Bleeth

text: Yasmine Amanda Bleeth (s. 14. kesäkuuta 1968 New York) on yhdysvaltalainen näyttelijä ja malli.


title: Yasmine Bleeth

text: Bleethin tunnetuin rooli lienee Caroline Holdenina "Baywatch"-sarjassa. Hän esiintyi ensimmäisessä elokuvassaan jo 12-vuotiaana. Hän oli tosin esiintynyt jo kymmenen kuukauden ikäisenä TV-mainoksessa.


title: Yasmine Bleeth

text: "Baywatchin" ohella Bleethillä on ollut rooleja muun muassa televisiosarjassa "Titaanit" sekä elokuvissa "Sekopallo" (1998), "Kuoleman kuski" (1999) ja "Undercover Angel" (1999). Vierailevia esiintymisiä hän on tehnyt muun muassa Howard Sternin show’ssa, "Late Night with Conan O’Brienissa", "Late Show with David Lettermanissa", "South Parkissa" ja "Simpsoneissa".


title: Yasmine Bleeth

text: Bleeth on toiminut myös rintasyöpäalan aktivistina menetettyään äitinsä sairauden johdosta 20-vuotiaana. Hän meni 25. elokuuta 2002 naimisiin Paul Cerriton kanssa, jonka hän oli tavannut Promisesin huumevieroitusklinikalla. Hänet oli saman vuoden tammikuussa tuomittu kahden vuoden ehdolliseen ja 100 tunnin yhdyskuntapalveluun kokaiinin hallussapidosta ja sen vaikutuksen alaisena ajamisesta.


title: Eric Robert Rudolph

text: Eric Robert Rudolph (s. 19. syyskuuta 1966 Florida, Yhdysvallat) on terroristi, joka teki useita pommi-iskuja Yhdysvalloissa 1990-luvulla useimmiten seksuaalivähemmistöryhmille tarkoitettuihin baareihin ja aborttiklinikoihin. Iskujen seurauksena kolme ihmistä kuoli ja ainakin 150 ihmistä haavoittui. Rudolph oli pitkään FBI:n etsityimpien ihmisten listalla.


title: Eric Robert Rudolph

text: Kaikista Rudolphin suorittamista pommi-iskuista tunnetuin tapahtui Atlantassa järjestetyissä kesäolympialaisissa 27. heinäkuuta 1996. Isku surmasi yhden ja haavoitti 111 muuta. Tapauksen seurauksena media nimesi Rudolphin ""Olympic Park Bomberiksi"".


title: Eric Robert Rudolph

text: Rudolph pidätettiin Pohjois-Carolinassa 31. toukokuuta 2003. Rudolph sai elokuussa 2005 elinkautisen vankeusrangaistuksen ilman vapautumisen mahdollisuutta. Hän kärsii tuomiotansa huipputurvallisessa ADX Florence -vankilassa Coloradossa. Kuten muutkin kyseisen vankilan vangit, Rudolph viettää 23 tuntia päivästään tiiviissä sellissä, jonka kaikki huonekalut ovat betonia.


title: Eric Robert Rudolph

text: Rudolph kirjoitti vuonna 2006 Colorado Springsin The Gazette -sanomalehdelle sarjan kirjeitä, joissa hän kuvailee ADX Florence -vankilan oloja epäinhimillisiksi.


title: Nicki Aycox

text: Nicki Lynn Aycox (s. 26. toukokuuta 1975 Hennessey, Oklahoma) on yhdysvaltalainen näyttelijä. Hänet tunnetaan rooleista televisiosarjoissa "Dark Angel", "Ed", "Over There" ja "Supernatural". Valkokankaalla hän on esiintynyt esimerkiksi elokuvissa "Perfect Stranger – vaara verkossa" ja "Jeepers Creepers 2".


title: Nicki Aycox

text: Aycox syntyi Hennesseyssä, Oklahomassa, ja hänellä on alkuperäisamerikkalaisia sukujuuria. Hän puhuu myös sujuvasti saksaa.


title: Hipparcos-luettelo

text: Hipparcos-luettelo on Euroopan avaruusjärjestön keräämä luettelo tähdistä. Hipparcos-satelliitin keräämien tietojen perusteella koottiin Hipparcos-luettelo ja Tycho-luettelo. Hipparcos-luettelo sisältää noin 118 000 tähteä. Satelliitti keräsi tiedot marraskuun 1989 ja maaliskuun 1993 väliseltä ajalta.


title: Hipparcos-luettelo

text: Luettelon historia juontuu ensimmäiseen tunnettuun tähtiluetteloon, jonka teki Hipparkhos noin vuonna 100 eaa. Nykyään Hipparkoksen luetteloa ei ole jäljellä, mutta luettelon olemassaolo on voitu päätellä Almagestin luettelon pohjalta.


title: FISIM

text: FISIM () eli välilliset rahoituspalvelut tarkoittavat niitä rahoituslaitosten tuottamia palveluja, joista ei peritä suoraa palkkiota. EU:n FISIM-asetuksessa (Council Regulation, EC No 448/98) välilliset rahoituspalvelut on rajattu tarkoittamaan lainojen ja talletusten korkomarginaaleja.


title: Ralf Scheepers

text: Ralf Scheepers on saksalaisen power metal -yhtye Primal Fearin laulaja. Hän on laulanut yhtyeessä vuodesta 1997. Ennen tätä hän on laulanut muun muassa Tyran' Pace ja Gamma Ray bändeissä.


title: David Scott

text: David Randolph Scott (s. 6. kesäkuuta 1932) on yhdysvaltalainen entinen astronautti ja koelentäjä. Hän osallistui Apollo 15 -lennolle ja on siten yksi kahdestatoista Kuussa käyneestä ihmisestä. Hän on myös ensimmäinen kuuautoa ajanut henkilö (31. heinäkuuta 1971). Scott on sotilasarvoltaan Yhdysvaltain ilmavoimien eversti.


title: Sea City Storm

text: Sea City Storm on vuonna 2002 perustettu raumalainen urheiluseura. Seuran lajeina ovat amerikkalainen jalkapallo ja cheerleading.


title: Sea City Storm

text: Sea City Stormin edustusjoukkue pelaa kaudella 2012 miesten III-divisioonassa. Seuralla on myös joukkue B-junioreiden I-divisioonassa.


title: Sea City Storm

text: Sea City Storm joukkue pelasi kaudella 2003 amerikkalaisen jalkapallon II-divisioonassa. Joukkue sijoittui kauden päättyessä toiseksi häviten ainoastaan yhden ottelun. Seuraavana vuonna joukkue osallistui I-divisioonan, jossa menestys jatkui kohtalaisesti joukkueen voittaessa seitsemästä pelistä viisi. Vuonna 2005 edustusjoukkue on nousi Suomen korkeimmalle sarjatasolle Vaahteraliigaaan. Kaudeksi 2008 miesten edustusjoukkue pudottautui jälleen II-divisioonaan.


title: Sea City Storm

text: Sea City Storm osallistui vuonna 2003 II-divisioonan joukkueella, joka oli sekoitus kokeneita pelaajia sekä nuoria pelinälkäisiä aloittelijoita. Kausi sujui yli odotusten ja joukkue menestyi hyvin.


title: Keith Andrews

text: Keith Andrews (15. kesäkuuta 1920 Denver, Colorado – 15. toukokuuta 1957 Indianapolis, Indiana) oli yhdysvaltalainen kilpa-ajaja. Hän osallistui kahdesti Indianapolis 500 -kilpailuun, joka oli osa Formula 1 -sarjaa, joten hän on osallistui kahteen F1-sarjan osakilpailuun sijoittumalla niissä 28:ksi ja 13:ksi.


title: Keith Andrews

text: Andrews kuoli 1957 Indy 500 -kisan harjoituksissa. Hänen autonsa romuttui täysin, ja hän kuoli pian. Onnettomuuden vuoksi hänen tallitoverinsa, ja ainoa eurooppalainen kisaan osallistuja, Giuseppe Farina, vetäytyi kilpailusta.


title: Louis Agassiz

text:
Jean Louis Rodolphe Agassiz [agasi] (28. toukokuuta 1807 Môtier, Fribourg, Sveitsi – 14. joulukuuta 1873 Cambridge, Massachusetts, Yhdysvallat) oli sveitsiläis-yhdysvaltalainen eläintieteilijä, glasiologi ja geologi. Hänet muistetaan monien kasvien löytämisestä. Hän lienee ollut aikoinaan merkittävin jääkausiteorian puolestapuhuja. Agassiz piti eri rotuja eri kantaisistä syntyneinä ja muun muassa sen takia epätasa-arvoisina, mikä oli tuohon aikaan tavallista. Hän kuului evoluutioteorian vastustajiin.
__notoc__


title: Louis Agassiz

text: Louis Agassiz syntyi Sveitsin Môtier'ssa, joka on nykyään osa Haut-Vullya. Agassiz väitteli filosofian tohtoriksi vuonna 1829 Erlangenissa Friedrich-Alexander-yliopistossa ja vuotta myöhemmin lääketieteen tohtoriksi Münchenissä.


title: Louis Agassiz

text: Ennen Agassiz'ta jääkautta olivat kannattaneet Horace-Bénédict de Saussure, Ignaz Venetz, Jean de Charpentier ja Karl Friedrich Schimper. He olivat tutkineet Alppien jäätiköitä ja niiden vaikutuksia ympäristöön. Charpentier ja Schimper olivat päätelleet että jäätiköt olivat kuljettaneet kiviä kauas Juravuorilla ja sulaneet pois. Agassiz asui varta vasten rakennetussa mökissä Aarin lähellä olevan jäätikön lähellä Alpeilla ja tutki jäätiköitä. Agassiz oli ensimmäinen, joka uskoi Alppien peittynneen aikoinaan jäätikön alle ja muistuttaneen nykypäivän Grönlantia. Alppien jäätiköitymistä koskevat tutkimukset Agassiz julkaisi teoksessa "Études sur les glaciers".


title: Louis Agassiz

text: Agassiz kuvaa kirjassaan muun muassa jääkauden synnyttämiä moreeneja, kalliota kuluttavaa, siloittavaa ja uurtavaa vaikutusta ja jään kuljettamia siirtolohkareita.


title: Louis Agassiz

text: Vuonna 1840 Agassiz löysi merkkejä jääkaudesta Brittein saarilta. Myöhemmin Agassiz väitti löytäneensä jääkauden merkkejä tropiikistakin, mutta tätä ei nykytiede vahvista. Agassiz'n jääkausiteoriasta kiisteltiin Suomessakin pitkään, vielä 1860-luvulla — silokallioiden uurteiden ja muiden uskottiin syntyneen vedenpaisumuksen vesien virtauksessa tai muissa vastaavissa tapahtumissa, mutta nykyään niitä pidetään jääkauden jälkinä.


title: Nièvre

text: Nièvre on Ranskan departementti Keski-Ranskassa, Burgundin hallintoalueella. Se on yksi Ranskan alkuperäisistä 83:sta departementista, jotka perustettiin Ranskan vallankumouksen jälkeen. Nièvre muodostettiin osasta entistä Nivernais'n provinssia. Alueella on 222 218 asukasta (vuonna 2006).


title: Nièvre

text: Nièvre on kuuluisa valkoviinistään Pouilly Fumésta. Alueen kyliä ympäröivät laajat viinitarhat. Sana fumé tarkoittaa savua, ja se kertoo alueen rypäleiden savuisesta mausta. Ainoa viinirypäle, jota saa Nièvressä kasvattaa, on Sauvignon Blanc.


title: Hämähäkkimies (animaatiosarja) (4. tuotantokausi)

text: Hämähäkkimies-animaatiosarjan 4. tuotantokausi kännistyi Yhdysvalloissa 1. helmikuuta 1997 ja päättyi 2. elokuuta 1997.


text: Yhä Mary Janen menetyksestä edellisessä jaksossa kärsivä Hämähäkkimies auttaa J. Jonah Jamesonia puhdistamaan Robbien maineen sen jälkeen, kun hänet lavastettiin rikolliseksi.


text: Felicia Hardy tajuaa hänen isänsä olevan rikollinen nimeltä Kissa ja hänet on kidnapattu Kingpinin toimesta, jotta hänen isänsä paljastaisi supersotilas-seerumin kaavan, jolla luotiin Kapteeni Amerikka.


text: Supersotilas-seerumia testataan Felicia Hardyyn ja hänestä tulee Musta Kissa. Ja nyt, pelastaakseen isänsä Kingpinin kynsistä, Musta Kissa yhdistää voimansa Hämähäkkimiehen kanssa.Sen jälkeen, kun Dr. Crawford muuttui hirviöksi, Hämähäkkimies ja Musta Kissa yhdistävät voimansa Kravenin kanssa pelastaakseen hänet.


text: Alistair Smythe kidnappaa Mustan Kissan pakottaen Hämähäkkimiehen vangitsemaan Skorpioni tai Korppikotka, jotta Silvermanistä tulisi nuori mies. Asiat menevät monimutkaisiksi, kun Skorpioni ja Korppikotka elävät maan alla. Sen lisäksi Skorpioni tahtoo parantua ja mennä naimisiin!


text: Debra Whitman yrittää etsiä keinoa parantaa Morbius ja Musta Kissa paljastaa olevansa Felicia Hardy Morbiukselle. Dr. Herbert Landon ja Tärisyttäjä sekaantuvat asiaan.


text: Blade palaa pysäyttäkseen Vampyyrikuningattaren, joka paljastuu hänen äidikseen.


text: Harry Osborn seuraa isänsä jalanjälkiä ja hänestä tulee uusi Vihreä Menninkäinen tappamaan Hämähäkkimies. Vihreä Menninkäinen, joka ottaa yhteyttä Harryyn jonkinlaisella henkilinkillä ja lupaa, että jos Hämähäkkimies kuolee, Harry näkee isänsä jälleen, huolimatta sitä faktaa, että Harryllä ja Vihreällä Menninkäisellä on jo yhteistyö käynnissä. Samalla, Tuomari etsii tietoja siitä, mitä Peter Parker tietää Mary Janen katoamisesta.Hämähäkkimies yhdistää voimansa vanhan vihollisensa Mysterion kanssa löytääkseen Mary Janen. Lopussa, Hämähäkkimies kertoo Mary Janelle jotain...


text: Dr. Connors ja Mary Jane kidnapataan muutaman liskoihmisen toimesta viemäreistä, jotka väittävät Connorsin luoneen heidät.


text: Hobie Brown on vahingossa värvätty Hiipijäksi, kiitos Kingpinin.


title: Sankt Augustin

text: Sankt Augustin on kaupunki Rhein-Sieg-Kreisin piirikunnassa, Kölnin hallintopiirissä, Nordrhein-Westfalenin osavaltiossa, Saksassa. Asukkaita kaupungissa oli vuoden 2007 lopussa 55 844 ja pinta-ala on 34,22 neliökilometriä. Kaupunki sijaitsee noin kahdeksan kilometriä koilliseen Bonnista ja kolme kilometriä lounaaseen Siegburgista.


title: Sankt Augustin

text: Sankt Augustinin ystävyyskaupungit ovat brittiläinen Grantham vuodesta 1980, israelilainen Mevasseret Zion vuodesta 2001 sekä unkarilainen Szentes vuodesta 2005.


title: Charles Harrelson

text: Charles Voyde Harrelson (23. heinäkuuta 1938 – 15. maaliskuuta 2007) oli yhdysvaltalainen palkkamurhaaja. Hänen poikansa on näyttelijä Woody Harrelson (s. 1961).


title: Charles Harrelson

text: Harrelsonia syytettiin vuonna 1968 Texasissa tapahtuneesta Sam Degelian murhasta. Harrelson vapautettiin syytteistä, koska eräs yökerholaulaja väitti Harrelsonin olleen hänen seurassaan murhahetkellä.


title: Charles Harrelson

text: Harrelson tuotiin uudelleen oikeuden eteen vuonna 1974. Todistajana viimeksi toiminut yökerholaulaja oli lähtenyt Arubaan. Tämän vuoksi Harrelson katsottiin syylliseksi ja tuomittiin 15 vuoden vankeusrangaistukseen. Harrelson vapautui hyvän käytöksen vuoksi jo viiden vuoden kuluttua.


title: Charles Harrelson

text: Harrelson ampui 250 000 dollarin palkkiota vastaan käräjätuomari John Howland Wood Jr:n tämän kotitalon läheisellä pysäköintialueella San Antoniossa 29. toukokuuta 1979. Murhan tilasi huumerikollinen Jamiel ”Jimmy” Alexander Chagra.


title: Charles Harrelson

text: Harrelson väitti oikeudessa ottaneensa syyn tuomari Woodin murhasta niskoilleen saadakseen valtavat palkkiorahat, mutta kiisti toteuttaneensa murhan. Todisteita häntä vastaan pidettiin kuitenkin riittävinä ja Harrelson sai elinkautisen vankilatuomion. Oikeus katsoi myös, että Jamiel Chagran veli Joel Chagra osallistui tuomari Woodin murhaamiseen. Joel Chagra sai 10 vuoden vankeustuomion.


title: Charles Harrelson

text: Jamiel Chagra väitti vuonna 2003 vankilasta vapauduttuaan, että Harrelson ei ampunut Woodia. Chagra ei maininnut murhaajan nimeä, mutta väitti tämän olevan jo kuollut. Harrelsonin poika, Woody, yritti monta vuotta saada isälleen uutta oikeudenkäyntiä, sillä hänen mielestään tuomari Woodin murhaoikeudenkäynti ei ollut oikeudenmukainen.


title: Charles Harrelson

text: Harrelson yritti karata Atlantan vankilasta vuonna 1996. Tämän vuoksi hänet siirrettiin huipputurvalliseen ADX Florence -vankilaan, jossa hän muidenkin kyseisen vankilan vankien tapaan vietti 23 tuntia vuorokaudesta tiiviissä sellissä.


title: Charles Harrelson

text: Harrelson löydettiin elottomana sellistään 15. maaliskuuta 2007. Kuolinsyyksi ilmoitettiin sydänkohtaus.


title: Charles Harrelson

text: Harrelson väitti osallistuneensa Yhdysvaltain presidentti John F. Kennedyn salamurhaan marraskuussa 1963.


title: Kimmo Hörkkö

text: Kimmo Hörkkö (s. 5. joulukuuta 1983 Rauma, Suomi) on suomalainen entinen jalkapalloilija, joka edusti suurimman osan urastaan kasvattajaseuraansa Pallo-Iiroja. 185 senttimetriä pitkän Hörkön pelipaikka oli uran alkuvuosina vasen laitapuolustaja, sittemmin hyökkääjä ja uran loppuvaiheessa keskikenttäpelaaja. Lokakuusta 2015 lähtien hän on toiminut P-Iirojen päävalmentajana.


title: Kimmo Hörkkö

text: Hörkkö on P-Iirojen oma kasvatti, joka siirtyi kaudeksi 2006 VPS:n riveihin. Yhden kauden ja 17 liigaottelun jälkeen hän siirtyi norjalaiseen Raufossiin, josta hän palasi kaudeksi 2008 kasvattajaseuraansa .


title: Kimmo Hörkkö

text: Hörkkö lopetti pelaajauransa kauden 2012 päätteeksi. Hän sai punaisen kortin viimeisessä ottelussaan Sporting Kristinaa vastaan 6. lokakuuta 2012. Hörkkö teki P-Iirojen edustusjoukkueseen kolmen ottelun mittaisen paluun kaudella 2013. Toistamiseen Hörkkö palasi P-Iiroihin kaudella 2015 pelaten kaksi sarjaottelua.


title: Edward Dickinson

text: Edward Dickinson (1. tammikuuta 1803 – 16. kesäkuuta 1874) oli yhdysvaltalainen poliitikko ja lakimies. Hänet tunnetaan nykyisin kenties parhaiten runoilija Emily Dickinsonin isänä.